
Despre istorie 


Am putea spune și scrie multe despre istorie. De 
discutat ar fi perceperea istoriei ca știință și ca disci- 
plină de învățământ şi, în acest sens, ponderea ei în 
sistemul educaţional actual. Istoria este o disciplină 
care cercetează cu ajutorul propriilor metode, lămu- 
reşte cauzal şi expune obiectiv dezvoltarea întregii 
omeniri. Preocuparea istoricului este cercetarea şi 
aflarea adevărului, oricare ar fi consecinţele Când 
unui popor i se ascunde adevărul, se pot întâmpla 
nenorociri. Istoricul nu acceptă dogme, nu respectă 
interdicțiile, nu cunoaște tabu-uri. Poate fi incomod 
pentru că istoria nu este sclava actualități. În orice 
stat perceput ca stat liber, nicio instituţie nu are 
dreptul să definească ce trebuie recunoscut ca ade- 
văr istoric. „Politica politicienilor nu este politica 
istoricului și a istoriei”. Din păcate, există astăzi o 
istorie oficială, dictată de cele mai multe ori de inte- 
rese politice, de politică internă, dar și de politică 
externă. 

Această realitate se răsfrânge și asupra predării 
istoriei în şcoală. Programele sunt rigide, indică pro- 
fesorului cum să abordeze şi cum să nu abordeze 
anumite subiecte de istorie naţională sau universală. 
În consecință, manualele nu sunt atractive, evitând 
anumite subiecte, poate de interes pentru elevi, iar 
structurarea temelor lasă mult de dorit. Din această 
cauză răspunderea istoricului este enormă; el trebuie 
să recunoască întotdeauna lucrurile bune, dar şi pe 
cele mai puțin bune. Trebuie să ne obișnuim cu ide- 
ca că în trecutul unui popor sunt şi aspecte pozitive, 
dar și negative, sunt şi eroi, dar și personaje de tristă 
amintire, aşa că, dacă ne mândrim cu unele, trebuie 
să le acceptăm şi pe celelalte. Trecutul uni popor 
formează un tot ce nu poate fi separat şi a evidenția 
numai părțile care îţi convin nu este corect. Sigur, 
astăzi, studiul istoriei trebuie să accentueze mai mult 
ceea ce leagă, şi nu ceea ce separă civilizațiile lumii. 
Istoria naţională nu poate fi cunoscută, înțeleasă, da- 
că nu este cunoscută istoria universală. Evoluţia 
unui popor a fost şi este condiționată de aceea a ace- 
lorlalte popoare. Istoria este de fapt un fond comun 
la care îşi aduc contribuția toate națiunile. Şi cu toa- 
tă această înţelegere, noi, românii, suntem trataţi pu- 
țin altfel. Se cunoaşte că un grup de unsprezece 
specialişti, sub redacţia lui Frederic Delouche, a ela- 

borat EUROMANUALUL de istorie a Europei, o 
lucrare deosebit de importantă. Acest faimos manual 
de istorie nu conţine nici măcar o referire la istoria 
României. De ce? Este o întrebare la care trebuie 
neapărat să găsim răspunsul, chiar dureros, dacă ar 
fi. 











În ultima vreme, multă lume, mai ales din sfera 
politicii, dar nu numai, se agită pe tema modului în 
care ne percepe Europa, negativ, evident. În discuţii 
televizate sau nu, fanfaronada patriotică răzbate ca 
în „Vocea patriotului național”. Cu toate acestea, nu 
am auzit pe cineva important, politician, intelectual 
sau gazetar, protestând atunci când numărul orelor 
de istorie a scăzut la una singură pe săptămână. 
Aceasta în condiţiile în care Consiliul Europei, prin 
Recomandarea nr. 1283/1996, vorbea despre impor- 
tanța istoriei în şcoală: „Cunoaşterea istoriei este 
importantă pentru societatea civilă. Fără aceasta in- 
dividul este mai vulnerabil la manipularea politică”. 
Scăderea ponderii disciplinei istorie în planul de în- 
văţământ, aducerea ei în situația de „cenuşăreasă a 
învățământului românesc” este semn că politicienii 
noștri au înţeles mesajul de mai sus. 

Speranța, marea putere a sufletului 


Revista „Restituiri” îşi continuă cu aceeaşi vitalitate 
calea spre timpul care caută cu onestitate şi detaşare ceea 
ce am vrea să aflăm cu adevărat despre trecutul nostru. 
Revista înseamnă, până la urmă, un efort comun şi greu 
de definit pentru a aşterne, pe o coală albă de hârtie, rân- 
duri printre gânduri sau gânduri printre rânduri despre 
ceea ce dorim să oferim tuturor celor pentru care o filă de 
restituire a vremurilor trecute poate însemna un punct de 
sprijin în vremurile care vin. 

Am intrat într-un Nou An, care va fi iarăşi un an al 
evocărilor, al faptelor şi al deciziilor legate de proiecte, 
dorinţe, strategii şi multe, foarte multe interese, dintre ce- 
le mai felurite. Anul acesta se va împlini un sfert de veac 
— deja! — de la „momentul 1989” în care românii au cute- 
zat să creadă în schimbarea destinului, având iluzia şi 
speranța permanentă că acest lucru chiar s-a și întâmplat. 
Limbajul tot mai multor oameni s-a îmbogăţit, iar așteptă- 
rile lor s-au deschis şi s-au dezvoltat, odată cu dobândirea 
unei oarecare conștiințe publice despre ordinea întemeiată 
pe legalitate, despre nevoia de adevăr în spaţiul public, 
despre constituționalitate şi constituţionalism, despre stat 
de drept, justiţie socială şi solidaritate umană. Lumea care 
ne înconjoară s-a îmbogăţit dintr-o dată cu o realitate no- 
uă — aceea a descătuşării propriei voințe. În acei ani ai 
deceniului X, când democraţia românească renăştea cu 
dureri, dar şi cu speranţe, voci ilustre ale conştiinţei naţi- 
onale îndemnau la „descătuşarea forțelor vii ale țării”, 
cum scria Petru Creţia. Erau anii în care destinul național 
îşi căuta „oamenii pe care nimeni nu-i poate nici minți, 
nici înfrica, nici cumpăra”. Frumoasa credință că voinţa 
populară este suverană mai persistă, încă, deși entuzias- 
mul iniţial a scăzut cu timpul, pe măsură ce în societate se 
instalau dezamăgirile şi situațiile nu o dată contrarii. 

Acum adăugăm încă un an spre eternul viitor, an în 
care, între altele, ne vom strădui să oferim în paginile 
acestei reviste, dincolo de efemerul cotidianului, pilda 
aceleiași dârzenii şi stăruinţe în a da recunoaștere publică 
valorilor morale de care societatea noastră are o nevoie 
atât de acută. Aşteptările fiecăruia dintre noi au cromatici 
nuanţate în funcţie de structura individuală, în care şi-au 
pus pecetea educația de acasă, cultura dobândită, ambian- 
ţa socială şi mentalul colectiv. Reconstrucţia scării de va- 
lori ţine, însă, de spiritualitatea profundă a atitudinilor 
noastre, de respectarea criteriilor ce pot aduce dezvoltare 
umană şi de valoarea adăugată pe care o putem imprima 
vieţii publice. În această operă de identificare și restabili- 
re a tablei de valori pe care trebuie să şi-o asume societa- 
tea convulsionată de astăzi frecventarea memoriei marilor 
personalităţi ale culturii şi istoriei naționale este un de- 
mers obligatoriu. 

Poate că acum mai mult ca oricând este timpul când, 
răsfoind filele acoperite de colbul vremii, vom putea să 
ne regăsim pe noi înşine, să descoperim tezaurul de valori 

perene pe care avem datoria să-l restituim urmaşilor 
noştri. Ţara nu este o moştenire primită de la părinţi, ci 
este un bun luat cu chirie de la copii, spunea nu demult 
Regele Mihai, într-o splendidă parabolă a responsabilității 
generaţiilor prezente față de cele viitoare. Avem obligația 
unei existențe cu toate datele esențiale răsfrânte asupra 
viitorului, căruia trebuie să-i oferim fără încetare prinos 
de conştiinţă, orizont cultural, răsărit al spiritului, fără de 
care n-ar fi posibil miracolul care însuflețeşte încrederea 
în biruinţa binelui. 

Într-o lucrare intitulată sugestiv „Eseuri morale”, filo- 
soful şi strălucitul eminescolog Petru Creţia aducea un 
elogiu ideii de speranţă, stării profund umane de a spera. 
La început de an fiind, cred că este nimerită menţionarea 
acestei splendide evocări a speranţei: „Speranţa este una 
dintre marile puteri ale sufletului, iar cu cât sunt mai sil- 
nice împrejurările, cu atât avem nevoie de mai multă tărie 
ca să le îndurăm, să le înfruntăm şi să le depăşim. Defini- 
ţia speranţei este simplă: ea este credinţa, când mai ne- 
clintită şi când mai şovăielnică (după oameni şi 
împrejurări), că ceasul încercării şi al răului va trece şi că 
va veni vremea binelui şi a înseninării. Tărâmul speranței 
este viitorul, care, cum bine ştim, este mai întotdeauna 
incert. Speranţa ne ajută să credem că, în ciuda a orice, 
cândva, binele ne va despovăra de rău”. 

Anul 2014 ne deschide cu generozitate porţile prin 
timp şi spaţiu către tezaurul de nepreţuit al culturii româ- 
ne, aducând în calendar aniversări sau comemorări cărora 
le vom datora măcar un timp de respiraţie, dacă nu chiar 
un efort de reflecţie asupra îmbogăţirii aduse culturii na- 
ționale de aceste personalităţi unice. Astfel, se împlinesc 
75 de ani de când Perpessicius a inaugurat scrierea unei 
ediţii critice a operei lui Eminescu. Peste ani, Muzeul Li- 
teraturii Române a primit girul Academiei Române de a 
continua acest demers esenţial pentru fixarea marelui poet 
național în conştiinţa generațiilor şi, în anul 1994, a fina- 
lizat această strădanie cărturărească, fără pretenţia că 
aceasta ar fi desăvârşită. Prin urmare, iată că se împlinesc 
20 de ani de când „Ediţia critică Eminescu” a fost înche- 
iată într-o operă de referință a bibliografiei eminesciene 
naţionale. Tot într-un ianuarie al culturii române se cuvi- 
ne a ne aminti că se împlinesc 120 de ani de la naşterea 
lui Camil Petrescu, cel care vedea „ielele jucând”, vizio- 
narul ideilor, creatorul realităţii prin propria conştiinţă şi 
cel care a construit o literatură sensibilă şi complicată, 
concepând iubirea, dreptatea, adevărul şi demnitatea 
drept categorii morale absolute. Comemorăm 125 de ani 
de la plecarea în veşnicie a lui lon Creangă, care ne cutre- 
ieră încă amintirile din copilărie, cu toate „dumbrăvile şi 
luncile umbroase, ţarinele cu holdele, câmpul cu florile şi 
mândrele dealuri, de după care (îi) zâmbeau zorile, în 





! Petru Creţia, Eseuri morale, Ed. Muzeul Literaturii Române, 
Bucureşti, 2003 

zburdalnica vârstă a tinereţii”. Se împlinesc, apoi, 95 de 
ani de la trecerea în nemurire a lui Alexandru Vlahuţă, cel 
care ne-a lăsat drept moştenire România Pitorească, un 
titlu actual şi parcă anume echivalent cu un îndemn. 

În alt registru, dar la fel de potrivit mozaicului editorial 
al acestei reviste, ne vom aminti că în acest an se împlineş- 
te un deceniu de la aderarea României la Organizaţia Tra- 
tatului Nord Atlantic (NATO), dar şi două decenii de la 
semnarea Parteneriatului Strategic pentru Pace (1994), care 
a pregătit această aderare. Acele momente par acum un 
„deja vu”, dar înfăptuirea lor a fost mai întâi o problemă de 
viziune, dovedită de oamenii politici responsabili ai vremii, 
şi apoi o chestiune de efort național, sub diferite dimensi- 
uni, între care nu cea mai puţin dureroasă a fost restructura- 
rea armatei. Fostul secretar general al NATO, Manfred 
Woerner, care ne vizitase ţara încă din 1991, arăta, la des- 
chiderea summit-ului Alianţei din ianuarie 1994, că „mesa- 
jul nostru către noile democraţii din centrul şi estul Europei 
a fost la fel de constant: nu vă vom lăsa singuri. Ne pasă de 
securitatea voastră, care reprezintă o preocupare directă şi 
materială pentru noi. Când vom oferi calitatea de membru 
NATO unor ţări, acest lucru se va face pentru stabilizarea 
Europei şi nu pentru divizarea ei”. 

Se va vorbi mult pe acest subiect într-un an în care 
avem atâtea să ne spunem, să decidem, să plănuim şi să 

oferim pentru prezent şi viitor. Partea americană s-a gân- 
dit înaintea noastră la această aniversare, dovadă fiind 
scopul declarat al vizitei recente pe care a făcut-o la Bu- 
cureşti asistentul secretarului de Stat al SUA, Victoria 
Nuland. Odată cu intrarea în NATO, România a dobândit 
cea mai puternică garanţie de securitate existentă în plan 
internaţional, degrevându-se de multe aspecte dificile sau 
chiar imposibile ale asigurării propriei securități. 

Răsfoind pe mai departe, cu aplecare şi înţelegere, 
prin istoria marcată de căutări, împliniri, aşteptări, înfrân- 
geri şi victorii, ca şi prin izvorul nesecat de învățăminte al 
culturii naţionale, vom afla noi motive pentru speranţa de 
care vorbea atât de frumos Petru Creţia. Restituirile cultu- 
rale sunt necesare pentru că ele pot reprezenta combustia 
acelui proces de a clădi, a forma şi a găsi pentru țară acei 
„oameni pe care nimeni nu-i poate nici minţi, nici înfrica, 
nici cumpăra”. Asta cere, însă, răbdare şi timp. Continui- 
tate şi, mai ales, devoțiune. 

Avem, cu toții, dreptul moral să nu pierdem ceea ce 
am obţinut, să obținem ceea ce ne lipseşte şi să ne înte- 
meiem toate speranţele pe voinţa de a ne restitui prezen- 
tului mai întâi prin ce avem mai bun în noi înşine, cu 
demnitate, onestitate şi onoare, ca o obligație față de cei 
care ne-au lăsat ţara cu chirie — urmaşii noştri — şi care 
așteaptă să le-o restituim mereu altfel. 


Istoria înțeleasă ca progres în conştiinţa libertății 


Fiinţa istorică sau istoria ca prezent continuu. 
Există cel puţin două forme de a înţelege istoria. Prima 
dintre acestea are în vedere diacronia faptelor care se pe- 
trec într-un anumit interval temporar cu un om, cu un po- 
por sau însăşi cultura şi civilizaţia. Cealaltă modalitate 
este mai profundă şi are ca obiect sensurile şi semnificaţi- 
ile pe care faptele istorice le relevă şi care se constituie 
într-un prezent continuu ce poate fi invocat pentru starea 
actuală a unui om, a unei națiuni sau a unei civilizaţii. 
Gabriel Liiceanu punea în evidenţă această ultimă moda- 
litate de abordare a istoriei: „Dacă prin istorie se înțelege 
suita evenimentelor care se petrec cu noi, dar şi fără noi şi 
dincolo de noi, atunci, cultura echivalează desigur cu o 
retragere din istorie. Dacă însă cultura şi spiritul reprezin- 
tă însăşi mediul natural de existență al omului... atunci a 
trăi în cultură înseamnă de fapt a intra, acum abia, în isto- 
ria mai adevărată şi esenţială a omului. Şi la acest tip de 
istorie oricine poate să participe dacă nu cumva, prin în- 
săşi esenţa sa de om, este chiar obligat să o facă”. 

Se poate discuta despre trei segmente ale istoriei: isto- 
ria unui om, a unei comunități şi istoria culturii. În toate 
aceste dimensiuni, una dintre problemele esenţiale este 
aceea de a identifica progresul, atât în evoluția diacronică 
a faptelor istorice, cât şi în semnificația acestora. Desigur, 
însuşi conceptul de progres are o nuanţă relativă, însă im- 
plică şi raportarea la un etalon, de regulă valoric, în ordi- 
ne materială sau spirituală, în raport de care un eveniment 
sau o suită de fapte pot fi apreciate ca reprezentând o 

treaptă parcursă pe calea care duce la realizarea idealului 
valoric avut în vedere. 

Progresul în istorie este foarte bine definit de marele fi- 
lozof Hegel prin invocarea idealului valoric suprem care ar 
trebui să se regăsească atât în istoria omului, ca ființă indivi- 
duală, în istoria unei colectivități, cât şi în istoria culturii, 
respectiv libertatea. În acest sens, gânditorul de la Iena spu- 
nea că istoria, privită prin sensurile şi semnificațiile culturale 
şi cu raportare la conştiinţa de sine a omului sau spiritul unei 
colectivități, nu este altceva decât „progresul în conştiinţa 
libertăţii”. Întrebarea firească este aceea dacă realitățile con- 
temporane ale comunităţii în care trăim justifică această 
afirmaţie a lui Hegel. Este foarte important de a încerca un 
răspuns la această problemă deoarece prezentul continuu al 
istoriei şi implicit fiinţa istorică atât a unui om, cât şi a unei 
naţiuni există numai în măsura în care se regăseşte în dialec- 
tica firească a libertăţii, realizată ca fapt individual, fapt so- 
cial şi semnificaţie culturală. Ideea de progres istoric, în 
această perspectivă a formelor libertăţii, înseamnă, implicit, 
acea acumulare, în primul rând valorică, care să justifice o 
aşezare cât mai bună a unui individ sau a unui popor, în fiin- 
ţa sa istorică. Foarte bine sublinia această idee Schiller care 
spunea că menirea omului, în fiinţa sa istorică, este aceea de 
a „spori natura în mijlocul naturii”. Desigur, o astfel de temă 
presupune o analiză care depăşeşte contextul acestui materi- 
al. Încercăm câteva succinte referiri la ceea ce prezentul nos- 
tru ne oferă din perspectiva fiinţei istorice. Poate că cel mai 
mare pericol pentru fiinţa istorică a unui om sau a unui po- 

por este situarea acestora în precarităţile existențiale ale unui 
moment temporar determinat, fără nicio raportare valorică la 
trecut şi nici la idealul de libertate construit ca dimensiune a 
conştiinţei de sine. 

Încercăm o simplă remarcă având caracter juridic. Con- 
stituția României, chiar în primul său articol, afirmă clar că 
democraţia, ca atribut al statului, are ca fundament, printre 
altele, şi tradiţiile poporului român. Aceasta nu este o sim- 
plă formulă juridică ci exprimă o realitate existenţial valo- 
rică. Prezentul unui popor este condiţionat nu atât de 
simpla diacronie a unor fapte şi evenimente istorice, cât 
mai ales de permanențele valorice, în ordine spirituală şi 
culturală, câştigate şi afirmate în decursul timpului. Deoa- 
rece istoria o înțelegem ca un prezent continuu al conştiin- 
ței individuale sau conştiinţei sociale în dimensiunea 
libertăţii, raportarea la tradiţie înseamnă cunoaşterea, reac- 
tualizarea şi valorificarea acesteia în contextul contempo- 
ran. Acesta este actul de „restituire” sau de reconstrucție a 
prezentului pe baza tradiţiilor care, în esență, nu pot fi de- 
cât expresii valorice ce caracterizează, după caz, națiunea, 
o comunitate locală sau un individ. Evident că o astfel de 
restaurare, absolut necesară unei societăți democratice, im- 
plică un efort susţinut de cunoaştere, conştientizare şi valo- 
rizare. Din nefericire, fiinţa istorică înțeleasă ca progres în 
conştiinţa libertăţii nu caracterizează deplin societatea 
noastră contemporană. Trecutul este uitat mai ales de către 
tineri sau nu este înţeles. Mai grav este că formele de con- 
strucţie statală ale comunității caută, în mod intensiv, solu- 
ţii exterioare ființei istorice a poporului, ignorând 
„tradițiile” adică tocmai permanenţa istorică, singura ce 
poate duce la un real progres în conştiinţa libertății. 

Libertatea nu reprezintă, din perspectivă istorică, numai 
un element de conştiinţă individuală sau socială ci, în ace- 
laşi timp, ea este un fapt, o realitate obiectivă care poate fi 
pusă în valoare tot prin raportare la particularităţile existen- 
țiale ale unui popor. Sunt mulţi filozofi şi jurişti politologi 
care au încercat să dispute şi să înțeleagă libertatea. Poate 
că niciunul dintre aceştia nu a realizat o perspectivă mai 
amplă şi în acelaşi timp sintetică şi bine documentată a li- 
bertăţii în istorie, aşa cum a făcut-o savantul român Nico- 
lae Iorga. În continuarea susţinerii afirmațiilor noastre, 
încercăm o abordare a istoriei ca progres în conştiinţa liber- 
tății, dar înțelegând nu numai dimensiunea spirituală a 
conceptului ci mai ales faptul în sine, astfel spus libertatea 
ca dimensiune a ființei istorice a poporului român. 

Libertatea ca fapt istoric. Nicolae orga reprezintă fără 
îndoială unul dintre ultimii reprezentanți ai gândirii enciclo- 
pedice şi universale din secolul al XX-lea. Impresionanta sa 
creaţie ştiinţifică vizează practic aproape toate domeniile şti- 
ințelor umaniste, fiind axată însă pe promovarea unei con- 
cepții istorice, concepție care se regăseşte nu numai în 
studiile şi publicațiile dedicate expres istoriei naţionale şi 
universale, dar şi în întreaga sa creaţie ştiinţifică, în toate 
domeniile pe care Nicolae Iorga cu excelentul său spirit de 
analiză şi de sinteză le-a abordat. Există istoriografi şi exe- 
geți ai operei savantului care pun accent în special pe dimen- 
siunea empirică şi descriptivă a operei acestuia fără să 
sublinieze în suficientă măsură şi importanta sa contribuţie 
teoretică la cunoaşterea fenomenului social din perspectivă 

istorică şi umanistă. Desigur, opera creată de Nicolae Iorga 
este încă puţin cunoscută şi ideile sale, chiar şi cele cu pre- 
ponderenţă din sfera de cercetare a istoricului sunt încă puţin 
valorificate de istoriografia modernă. 

Concepţia despre libertate atât prin dimensiunea sa in- 
dividuală, cât şi socială reprezintă o astfel de preocupare şi 
contribuţie a savantului cu importante consecinţe nu numai 
din perspectiva ştiinţelor istorice dar şi din perspectiva fi- 
lozofiei, a sociologiei sau chiar a ştiinţelor juridice. Este 
util să subliniem unele contribuţii esențiale ale lui Nicolae 
Iorga la înțelegerea libertății ca fapt social şi istoric din 
perspectiva creaţiei sale ştiinţifice mai puţin abordată în 
exegeza contemporană. Libertatea în gândirea şi creația lui 
Nicolae Iorga este un loc comun care într-o formă sau alta 
poate fi regăsită ca subiect de cercetare şi analiză în aproa- 
pe toată opera sa istorică. Există însă o lucrare mai puțin 
cunoscută în care marele savant formulează o teorie a li- 
bertăţii bazată pe dimensiunea istorică a acestui concept. 

Nicolae Iorga a susținut în perioada anilor „20” 18 lec- 
ţii la Universitatea din Bucureşti având ca subiect concep- 
tul de libertate aşa cum poate fi înțeles în diferite momente 
ale istoriei lumii. În anul 1928, Nicolae Iorga a reunit 
într-un volum aceste lecţii, volum care a fost publicat sub 
titlul „Evoluţia ideii de libertate”. Simpla trecere în revistă 
a temelor abordate în aceste studii relevă importanța deo- 
sebită a problematicii analizate şi chiar actualitatea aceste- 
ia. Nicolae Iorga îşi începe prelegerile cu tema libertăţii în 
monarhia orientală şi continuă apoi cu o analiză amplă a 
libertăţii în Grecia şi Roma, precum şi în lumea „barbari- 
lor”. Un capitol deosebit de important este dedicat de către 
marele savant libertăţii creştine, inclusiv din perspectiva 
reformei religioase calvine. Considerăm că este o analiză 
unică în istoriografie şi în teoria libertăţii analiza acestui 
concept ca „libertate a țăranilor” în lumea medievală. 
Abordările teoretice ale savantului se încheie cu o analiză 
importantă cu multe remarci ce pot fi valabile şi astăzi pri- 
vind „Libertatea economică şi culturală în timpul de faţă” 
şi „Libertatea socială a secolului al XIX-lea”. 

Este important de subliniat faptul că perioada în care 
Nicolae Iorga îşi ținea aceste prelegeri este aceea a de- 
clanşării marilor crize economice când se consemnează şi 
prăbuşirea „mitului” unei ordini şi prosperităţi progresive 
în istoria europeană. Societatea civilă a vremii era domi- 
nată de valul noilor idei cu caracter sceptic şi în acelaşi 
timp de abandonare a marilor sisteme iluministe şi nova- 
toare prin optimismul lor de gândire. Sistemele filozofice 
tradiţionale bazate în special pe ideile lui Immanuel Kant 
sunt supuse unor critici acerbe. Astfel, Wilhelm Wund 
afirma că „principiul moral” stabilit de Kant nu are carac- 
ter aprioric, deoarece noţiunile pe care se bazează acesta 
sunt „luate, prin abstracţie, din experiență”. În acest con- 
text, afirmația lui Nicolae Iorga că „definițiile filozofice 
ale libertăţii s-au isprăvit” se înscrie în curentul de gândi- 
re europeană specific momentului istoric dominat de dez- 
voltarea concepțiilor şi doctrinelor cu caracter sceptic, 
pesimist, şi a doctrinelor de tip socialist sau pozitivist. 

Într-un asemenea context, se ridica o problemă de 
stringentă actualitate şi de mare urgență pentru spiritul 
vremii: problema reconstrucției spirituale a unităţii omului 

european. Acest imperativ al timpului în care a trăit şi creat 
Nicolae Iorga a rămas încă actual, iar cele 18 prelegeri 
despre libertate ale savantului încearcă să dea un răspuns 
prin soluţionarea crizei filozofice a ideii de libertate. Abor- 
darea ştiinţifică a acestei probleme de către Nicolae Iorga 
este originală, deoarece el nu va mai încerca să elaboreze 
un sistem etic al libertăţii valabil oricând în istorie. Marele 
savant va renunţa la orice dorință de sistem teoretic cu ca- 
racter aprioric şi universal valabil şi va clădi o teorie istori- 
că a ideii de libertate cu scopul practic de a furniza un 
îndreptar de înţelepciune istorică într-o vreme de ample 
crize spirituale, de dezorientare generală, cu atât mai pri- 
mejdioasă cu cât pesimismul, scepticismul şi pozitivismul 
epocii împinsese în desconsiderare mai toate tentativele de 
reorientare morală şi ideologică în acest domeniu. 

Prelegerile lui Nicolae Iorga au deci un profund carac- 
ter umanist; ele promovează un umanism istoric, o înţe- 
lepciune a istoriei bazată pe recunoaşterea istoricității 
valorilor şi deci a relativității proiectelor omeneşti. În- 
cum şi ideea că epocile nu sunt izolate ci împreună devin 
într-un fel martore ale jocului secund ale epocii contem- 
porane, reprezintă o parte din trăsăturile acestui umanism 
istoric al ideii de libertate pe care Nicolae Iorga îl contra- 
pune umanismelor abstracte de tip iluminist care duceau 
la ignorarea unui adevăr istoric esențial şi anume că legile 
şi imperativele au un conţinut istoric organic care trebuie 
să fie acceptat şi eliberat de iluzia că astfel de idei ar pu- 
tea fi introduse din afară pe o cale rațională şi abstractă. 
În acest fel, în concepția lui Iorga, libertatea nu este o 
simplă teorie bazată pe imperative etice, ci este o teorie 
bazată pe un raţionalism istoric care decurge din analiza 
atentă a epocilor în care se manifestă. 

Înlăuntrul acestui raţionalism istoric, ideea de libertate 
este axială, iar domeniile ei de manifestare nu mai sunt 
doar cele ale gândirii şi ale „voinţei pure” (ca în eticele 
sistematice de natură kantiană), ci acelea ale muncii, ale 
politicii şi ale gândirii. Nicolae Iorga elaborează în acest 
sens un concept mai adânc al libertăţii care nu trebuie în- 
țeleasă substanţialist şi nici nu trebuie ipostaziată prin 
unul din termenii ei. Pentru Nicolae Iorga, esenţa libertă- 
ţii înseamnă dreapta proporționalitate interioară a celor 
trei termeni, astfel încât în starea lor ideală — valori ma- 
xime ale libertăţii atât în sfera muncii, cât şi în aceea a 
politicii şi în sfera gândirii — nicio societate istorică nu se 
înfăţişează cu „proporţia de aur” a libertăţii căci într-una 
avem o oarecare libertate a muncii, dar lipsesc libertatea 
politică şi a gândului sau există epoci istorice în care 
aceste din urmă libertăţi au un caracter predominant. Ce- 
ea ce conferă acestei proporţii o valoare anume sunt toc- 
mai structurile sociale. Aceste structuri lucrează şi din 
afară dar şi din lăuntrul indivizilor în aşa fel încât liberta- 
tea presupune un raport dialectic între dimensiunea sa in- 
dividuală, inclusiv în ceea ce priveşte conştiinţa libertății 
şi cea socială ca manifestare a individului. 

Urmărind astfel evoluţia ideii de libertate, Nicolae 
Iorga elaborează într-un chip cu totul original o istorie 
interioară a omenirii, care nu se reduce la istoria unei 
idei, ci cuprinde înfățişările complexe pe care le ia omul 

liber în istorie. „Evoluţia ideii de libertate” este o carte 
europeană de umanism clădită cu gândul şi viziunea 
umanistului sud-est-european care a fost Nicolae Iorga şi 
care spune că istoria nu este numai descrierea a unor eve- 
nimente, ci este şi istoria perpetuării în forme de largă 
diversitate a libertăţii fără de care omul ar fi încetat de a 
mai exista prin caracteristicile sale raţionale. Fiecare for- 
mă istorică de societate poartă cu ea un anumit chip al 
libertăţii şi lasă în urma ei o idee istorică de libertate. 
Evoluţia ideii de libertate este evoluţia omului liber care, 
prin multitudinea de timpuri şi de geografii sociale care 
i-au fost hărăzite să le parcurgă este în permanentă căuta- 
re a unei forme de libertate care să-i confere plenitudinea 
întreită: în muncă, în politică şi în gândire. Iorga susține 
că omul a stat întotdeauna într-o formă de libertate. Une- 
ori s-a înălțat cu formele lui istorice de libertate, alteori a 
căzut sub ele sau împreună cu ele şi de cele mai multe ori 
a ieşit din unele pentru a intra în lumina altora. Marele 
savant consemnează aşadar un tip istoric de libertate care 
ar putea fi înțeleasă prin traducerea pe care tot el o pro- 
pune din Spinoza: „libertatea este necesitate cu rost”. A fi 
liber înseamnă a fi în rostul tău. A-ţi pierde rostul în- 
seamnă totuna cu a-ţi pierde libertatea. Un alt aspect deo- 
sebit de interesant care rezultă din aceste prelegeri, precum 
şi din alte scrieri istorice ale savantului este ideea că anti- 
chitatea țărănească nu se stinge niciodată în istorie, dimpo- 
trivă susține proiecte istorice culturale sau politice la nivel 
macrosocial, venind astfel în contradicţie deseori cu pro- 
iectele susținute pe temeiul unor sisteme raționaliste şi abs- 
tracte. Uneori aceste proiecte raționalist abstracte cresc sub 
forma unor canoane impuse peste popoarele care-şi conti- 
nuă linia evolutivă a vechilor lor aşezăminte aşa cum s-a 
întâmplat cu grecii sau cu perşii, sau aşa cum s-a întâmplat 
şi cu libertăţile ţărăneşti pe teritoriul României. 

Încheiem aceste succinte considerente cu menţiunea 
că Nicolae Iorga propune o reconsiderare a ideii de liber- 
tate din perspectiva unei analize istorice concrete şi evo- 
lutive. Astfel, libertatea nu poate fi considerată numai 
prin conotaţiile sale care rezultă din definițiile filozofice 
sau clasificările juridice, ci în primul rând ca realitate şi 
fapt istoric ancorate în specificul fiecărei epoci istorice, 
iar pe de altă parte ca expresie a permanenţei continuității 
individualităţii umane în special prin specificul național 
conferit de o anumită arie geografică. 

Participarea României la cel de-al Doilea Război Balcanic 
în jurnale cinematografice de actualități ale epocii 


Anul trecut, s-au împlinit 100 de ani de la cel de-al 
Doilea Război Balcanic din anul 1913 la care România a 
luat parte, în perioada când se sfârșea epoca marilor im- 
perii, înainte de Marele Război şi de noua epocă europea- 
nă a naţiunilor. În istoriografia română, evenimentul 
poartă denumirea de Campania din Bulgaria — 1913. 

Subiectul participării României la cel de-al Doilea 
Război Balcanic, sub toate aspectele sale, a fost pe larg 
abordat în perioada interbelică, dar a fost aproape ignorat 
în perioada comunistă de după cel de-al Doilea Război 
Mondial, până în 1989. După această dată s-au scris, în 
țara noastră, numeroase lucrări ce abordează tema parti- 
cipării României la acest conflict balcanic, cu diferite 
concluzii, unele total contradictorii. Lucrul acesta nu se 
întâmplă, de exemplu, în Bulgaria, unde istoricii promo- 
vează o poziție unanimă asupra evenimentelor. Abordarea 
acestui subiect nu trebuie să sperie pe nimeni, aceasta 
făcându-se doar ca o analiză din perspectivă istorică, pre- 
cum şi pentru a comemora pe cei care au pierit în aceste 
evenimente şi au fost uitaţi prea mult timp. Ei nu au avut 
decât vina de a-și fi servit ţara, acolo unde aceasta i-a 
trimis, iar memoria lor trebuie păstrată şi onorată. 











Fig. 1. - Monumentul eroilor Campaniei din Bulgaria, 1913 
(Regimentul 6 Artilerie din Pitești - foto inaugurare)" 


Intrarea României în acest conflict a fost precedată de 
unele măsuri luate de guvernul Titu Maiorescu, sub direc- 
ta îndrumare a regelui Carol I, ce au vizat, pe parcursul 
anilor 1912 şi 1913, măsuri de ordin diplomatic, politic şi 
militar, în condiţiile în care România era membră a alian- 
ţei cu Austro-Ungaria şi Germania. Opinia publică româ- 
nească a fost pregătită psihologic şi a existat o stare 





| ***, Regimentul 6 Artilerie (Piteşti), în amintirea celor morți 
în compania anului 1913 din Bulgaria, Biblioteca Judeţeană 
Argeş. 

favorabilă intervenției armatei române în conflictul bal- 
canic. În luna mai, România obţine Silistra pe cale diplo- 
matică iar pe 28 iunie se declanșează intervenţia la sud de 
Dunăre, cu alipirea Cadrilaterului, urmată de încheierea 
păcii la Bucureşti, pe 28 iulie 1913. 

Acţiunea militară a României, executată de generalul 
Alexandru Averescu, sub coordonarea regelui Carol I şi 
având aprobarea Marilor Puteri s-a desfăşurat prin mobi- 
lizarea a 5 corpuri de armată cu 15 divizii, dintre care 5 
de rezervă, cu un total de 247 batalioane, 95 escadroane, 
180 baterii tunuri şi cu un efectiv de 10.600 ofiţeri şi 
460.000 trupă”. Acoperirea frontului la sud de Dunăre s-a 
făcut pe trei zone: zona I între Turnu Severin şi râul Olt 
(corpul 1 armată — patru sectoare), zona II între râul Olt şi 
lacul Greaca (corpul 2 armată — 3 sectoare) şi zona III în- 
tre lacul Greaca şi Ilanlik, azi Vama Veche (corpul 5 ar- 
mată — șapte sectoare).* Ulterior, acestor forțe li se 
adaugă și cele ale corpurilor 3 şi 4 armată. 

Armata română a invadat teritoriul bulgar cu o forță 
de atac principală, cu obiectiv Sofia şi care s-a scindat în 
două direcții, spre Orhanie (pentru ameninţarea capitalei) 
şi Mihailovgrad (pentru izolarea Vidinului, unde era Ar- 
mata I-a bulgară şi eventualul contact cu sârbii). O forță 
de atac secundară a pornit din Dobrogea spre Cadrilater, 
pentru ocuparea teritoriului revendicat, formată din cor- 
pul 5 armată. Avansarea pe teren s-a făcut rapid, fără a se 
întâmpina rezistență armată, avangarda trupelor române 
ajungând aproape de Sofia. Aici trupele au fost oprite de 
regele Carol I pentru a se evita umilirea completă a bul- 
garilor. În Dobrogea, s-a avansat la Silistra, Turtucaia, 
Dobrici, Balcic şi până la Varna chiar, cu o unitate de re- 
cunoaştere, care ulterior s-a retras pe aliniamentul 
Ekrene. Unităţi de recunoaştere au fost trimise de aseme- 
nea la Şumla și Ruse“. 

Pregătirea tactică militară a fost excelent elaborată. 
Planul de invazie era construit atent pe baza informaţiilor 
precise despre poziția şi forţa unităţilor bulgare aflate în 
faţa trupelor române, ceea ce presupune că existau infor- 
maţii culese înainte de intervenție. Experienţa pozitivă 
acumulată în timpul războiului de la 1877-1878 despre 
rutele de atac, a constituit un avantaj. Un fapt important a 
fost separarea trupelor bulgare întâlnite, de ofițerii lor. 
Soldaţii bulgari au fost lăsaţi să meargă spre casă, dar ofi- 
ţerii au fost internaţi în România, pentru a evita organiza- 
rea şi conducerea de atacuri militare, dar și pentru a se 





2 George G. Garoescu, Războaiele balcanice 1912-13 și Cam- 
pania română din Bulgaria, Tipografia centrului de instrucţie al 
infanteriei, Sfântul Gheorghe, 1935, p. 126. 

3 Ibidem, p. 127. 

* Ibidem, p. 131. 

obţine informaţii utile prin interogarea acestora (ofiţerii 
bulgari aveau o lungă şi bună experienţă de luptă). 

Cele mai mari probleme din această campanie militară 
au fost date de epidemia de holeră (care a dus la pierderea 
multor vieți ale soldaţilor români, până ce măsurile de pro- 
filaxie şi vaccinare au devenit efective), căile lungi de legă- 
tură cu trupele, fapt ce a creat probleme în aprovizionare, 
lipsa de pregătire adecvată şi de experienţă în comandă şi 
luptă a unei părți a corpului ofiţerilor comparativ cu cele- 
lalte armate care luptau de câțiva ani (România nu mai pur- 
tase război de la 1878), dar şi altele. Discuţiile despre 
armistițiul cerut de bulgari au început la 11 iulie şi s-au 
terminat la 28 iulie 1913 cu semnarea păcii la Bucureşti. 

Aceste evenimente sunt acoperite cu documente ci- 
nematografice de tipul jurnalelor de actualități cinemato- 
grafice, dintre care unul mai există în Arhiva Naţională 
de Filme (A.N.F.) a României. Aceste filmări, realizate în 
cursul anului 1913, sunt astăzi documente istorice. Apari- 
ţia cinematografului şi a filmelor, a consacrat o nouă 
formă de diseminare a informaţiei, inedită, rapidă, ieftină, 
în masă (un jurnal de actualități putea fi văzut de mult 
mai multe persoane la o singură proiecție cinematografică 
la un preţ relativ scăzut, nefiind nevoie să ştii multă carte) 
şi de impact, prin prezentarea de imagini. Important este 
că filmările ajungeau în timp real spre a fi difuzate înain- 
tea filmelor artistice de cinema. Se puteau difuza şi de 
caravane mobile oriunde, la oraş sau în mediul rural. 

Documentele filmate, deși prezintă poziția oficială şi în 
mod optimist, chiar puțin regizat, situaţia de pe teatrul de 
operaţii, pot ajuta la completarea şi formarea unei imagini 
cât mai corecte a evenimentelor prin atenta studiere a ima- 
ginilor surprinse pe pelicula cinematografică, de la analiza 
tehnicii militare folosite, a stării uniformelor, la sesizarea 
stării căilor de comunicaţii, a condiţiilor meteorologice, la 
dotarea armatei, mimica şi gestica militarilor, a civililor, 
etc. şi care coroborate cu mărturiile scrise ale participanţi- 
lor la acest eveniment dau o imagine mai clară şi poate mai 
aproape de adevăr, cu toate că este evidentă folosirea fil- 
mului ca mijloc de propagandă oficială. Menţionăm că pe 
internet, pe paginile site-ului www.youtube.com pot fi vi- 
zionate şi diverse filmări ale acțiunilor bulgare, greceşti, 
turceşti, sârbe, din timpul războaielor balcanice, de tipul 
jurnalului de actualități cinematografice, realizate de casele 
de filme (în special franceze — care la acel moment ocupau 
cea mai mare parte a pieţei — dar nu numai) în perioada ce- 
lor două războaie balcanice. 

Filmările din epocă, s-au efectuat de operatorii diferi- 
telor case de producţie cinematografică cu acordul și spri- 
jinul Ministerului de Război al României. Doresc să 
menţionez titlurile de filme (jurnale de actualități cinema- 
tografice) realizate în epocă legate de subiectul războiului 
balcanic (identificate din diferite surse”): 

1. Silistra. Regia Gheorghe lonescu-Cioc. 

2. Vederi din campania militară română (1). Regia 
Franck Daniau. 

3. Vederi din campania militară română (II). Regia 
Franck Daniau. 

4. Inspecţia Alteţei Sale Regale Principesa Maria la Re- 





5 http://arwrw.cinemagia.ro/, 01.06.2011. 

gimentul 4 Roşiori. Regia Nicolae Barbelian. 

5. Ocuparea Cadrilaterului. Regia Ion Voinescu. 

6. Operaţiunea armatei române în Bulgaria. Regia lon 
Voinescu. 

7. Tedeum pe teritoriul cucerit, la Balcic. Regia lon Voi- 
nescu. 

8. Marina de război română. Regia Gheorghe Ionescu- 
Cioc. 

9. Mobilizarea armatei române (partea 1). Regia lon Vo- 
inescu. 

10. Mobilizarea armatei române (partea II). Regia Ion 
Voinescu. 

11. Mobilizarea armatei. Regia Franck Daniau. 

12. Mobilizarea garnizoanei Bucureşti. 

13. Întoarcerea armatei române. Regia lon Voinescu. 

14. Întoarcerea trupelor române din Bulgaria. Regia 
Franck Daniau. 

15. Înaintarea armatei române în Bulgaria. Regia Franck 
Daniau. 

16. Automobiliştii voluntari din armata română. Regia 
Franck Daniau. 

17. Manifestaţiile cu prilejul declanşării războiului cu 
Bulgaria. Regia Franck Daniau. 

18. Teribilul cutremur din Bulgaria. Regia lon Voinescu. 

19. Vederi din Cadrilaterul României. Regia Franck 
Daniau. 

20. Turtucaia. Regia Franck Daniau. 

21. Sosirea tuturor delegaţiilor la Conferinţa Păcii. Re- 
gia Franck Daniau. 

22. Domnul Venizelos la Biserica Grecească. Regia 
Franck Daniau. 

23. Tedeumul de la Mitropolie. Regia Franck Daniau. 

24. Conferinţa pentru pace de la Ministerul de Externe. 
Regia Svoboda. 

25. În vizită la Sinaia. Regia Constantin T. Teodorescu. 

26. Vizita delegaților balcanici la Sinaia. Regia Svoboda. 

Se constată la o primă vedere, un număr relativ mare 
de filmări ce acoperă perioada de pregătire, desfăşurare, 
încheiere a intervenţiei militare a României, precum şi 
conferința de pace de la București. Lucrul acesta este de 
remarcat deoarece, deși cinematograful apăruse de puţin 
timp, doar din anul 1895, el era bine reprezentat în Ro- 
mânia anului 1913, inclusiv cu producţii autohtone, chiar 
dacă unele jurnale de actualități cinematografice se pro- 
duceau în colaborare şi pentru casele de producţie cine- 
matografică străine, fiind prezentate în multe alte ţări. 
Prima filmare din România, Parada de 10 mai, din anul 
1897, a lui Paul Menu este şi primul jurnal cinematogra- 
fic de actualități produs în ţara noastră. 

În arhiva A.N.F., conform catalogului de filme 
1897-1948, întocmit de Silvia Borcan şi Bujor T. Râpenu, 
la sediul din Jilava, se găseşte doar un fragment de film, 
dintr-un jurnal de actualități, numit Operațiunea armatei 
române în Bulgaria, produs în vara anului 1913 (probabil 
la sfârşitul lunii iunie şi începutul lunii iulie) de casa de 
film Pathe Bucureşti, operator lon Voinescu, film mut, 
alb-negru, cu o lungime de 69 metri, care prezintă aspecte 
din zona de operații Caraomer-Dobrici din Cadrilater, în 
care a operat Corpul 5 armată de sub comanda generalu- 
lui loan Culcer. 

Filmările din fragmentul de la A.N.F. sunt făcute în 
Dobrogea românească şi Cadrilater, zone care au fost mai 
liniştite, deoarece aici nu au existat cazuri de holeră, iar 
planurile de invazie au decurs fără incidente. Singura 
problemă resimțită de trupe aici a fost lipsa apei. 

Temele principale luate în discuţie despre pelicula 
filmată privesc activităţile din spatele frontului, operațiile 
militare de pe front şi tehnicile de filmare folosite de ope- 
ratorul lon Voinescu. 

În prima parte a filmului se prezintă în acțiune compa- 
nia de biciclişti a căpitanului Hristodulo care operează pe 
biciclete, probabil Steyr, având puşti individuale, posibil de 
cavalerie, cu țeava mai scurtă, de tip Steyr-Mannlicher 
1893/1895. Puşca Steyr-Mannlicher era în dotarea standard 
a armatei române, aceasta fiind folosită până în cel de-al 
Doilea Război Mondial. Folosirea bicicletei creştea raza şi 
viteza de operare a infanteriei de recunoaştere, parcur- 
gându-se chiar şi 100 de kilometri pe zi. 








Fig. 2. - Compania de bicicliști a căpitanului Hristodulo 
cadru din film 


Cea de-a doua filmare prezintă activităţile din spatele 
frontului. În acest caz sunt prezentate noile cuptoare mili- 
tare de campanie tractabile de cai (cinci astfel de utilaje 
se pot vedea), împreună cu personalul de deservire, la o 
demonstrație de utilizare a acestora. Scenele sunt filmate 
la Caraomer, azi Negru Vodă în judeţul Constanţa, după 
cum se prezintă pe genericul filmului. Se mai poate ob- 
serva şi cortul sanitar, din cadrul organizării taberei, pre- 
cum şi ofițeri, trupă şi civili. 





Fig. 3. - Cuptoare de campanie pentru coacerea pâinii necesare 
trupelor cu personalul auxiliar — cadru din film 

Tot în imagini filmate la Caraomer se mai pot vedea 
soldați ce frământă aluatul pentru pâine în copăi de lemn, 
depozitarea acestuia pentru dospit şi transportul la cup- 
toare. Activitatea bucătăriei de campanie se desfăşura ne- 
întrerupt şi în schimburi (se observă într-una din imagini 
o lampă cu gaz pe un suport exterior pentru iluminat noc- 
turn). 








Fig. 4. — Militari români ce frământa aluatul de pâine care va fi tri- 
mis la cuptor pentru coacere- cadru din film 


Următoarele imagini sunt filmate la Dobrici 
(Bazargic), unde era staționată artileria. Se observă tabă- 
ra, cavalerie, trupe şi un ofițer călare ce scrie o depeşă pe 
care o înmânează unui curier călare pentru transmitere. Se 
succedă imediat imagini cu militari la malul mării, proba- 
bil la Balcic iar în alte imagini apar militari, oficiali ro- 
mâni şi musulmani pe un ponton pentru o ceremonie 
oficială. 











Fig. 5. - Oficialități locale civile și militare românești și străine, 
probabil la Balcic — cadru din film 


În continuare sunt imagini ale unui escadron de cava- 
lerie cu un steag în mişcare. După acestea sunt prezentate 
imagini cu un grup de 8 ofiţeri români printre care se dis- 
tinge generalul Ioan Culcer, comandantul corpului 5 de 
armată din Dobrogea. Ofițerii, probabil din statul major al 
generalului, studiază planurile pe câmpul de luptă iar ge- 
neralul Culcer trasează indicații. 

Fig. 6. - Generalul loan Culcer, comandantul forței militare 
secundare, de ocupare a Cadrilaterului, împreună cu șapte 
membri ai statului său major, discutând planurile pe teren și 
trasând indicații tactice — cadru din film 


În continuarea filmării se observă un escadron de ca- 
valerie în mişcare pe teren şi artilerie de câmp tractată de 
cai, executând manevre. Tunurile sunt model 1904, cali- 
bru 75 mm, cu echipaj de 6 servanţi şi tractate de 6 cai. 

Ca tehnică cinematografică de filmare se poate menţi- 
ona tehnica de filmare cu camera imobilă dar şi cu mișca- 
rea camerei în jurul axei verticale (rotire), vederea de 


IC TEI 


ansamblu, vederea generală dar şi prim planul. În acest 
caz ştim din sursa A.N.F. că operatorul a fost lon Voines- 
cu, un profesionist. Așa cum am arătat, doar acest fragment 
este menţionat ca existând la A.N.F. deşi au fost făcute mai 
multe filmări. Posibil ca celelalte filme să existe în colecţii 
publice sau private din țară sau străinătate. Găsirea lor poa- 
te fi un subiect bun de cercetare ce ar reda istoriei noastre 
şi mai multe imagini care să ilustreze evenimentele de 
acum un secol la care armata română a luat parte. 








Fig. 7. - Baterii de tunuri de câmp Krupp, tractate de cai, 
efectuând manevre — cadru din film 


Piteştiul modern şi pictorii săi 


Piteştiul secolului al XIX-lea s-a afirmat şi prin picto- 
rii săi, a căror faimă a fost creată datorită decorării unor 
lăcaşuri de cult din Piteşti şi din zonele din jur, fiind con- 
siderați adevăraţi creatori de şcoală. Activitatea a trei pic- 
tori originari din Piteşti a fost prezentată de Gheorghe I. 
Deaconu!. Pictorii prezentaţi sunt reprezentativi pentru 
evoluţia picturii româneşti pe parcursul secolelor XIX şi 
prima jumătate a secolului al XX-lea: Petre Gheţulescu 
zis Zugravul (pictor de biserici din prima jumătate a seco- 
lului al XIX-lea), Ilie Petrescu şi Costin Petrescu. 

Petre Zugravul, împreună cu Zogravul Gheorghiţă şi 
Kir Voicu din Piteşti au zugrăvit „pe verde” (pe zidul crud, 
cu tencuiala neuscată )mai multe lăcaşuri de cult, între care 
menționăm: Biserica Domnească din Caracal (în 1838), 
Biserica Buda de peste Olt a lui Nectarie (tot în 1838), 
Mănăstirea dintr-un lemn din Vâlcea (1841). Singur, Petre 
Zugravul a decorat Biserica Mănăstirii Vieroşi, paraclisul 
sudic al Bisericii Cozia şi a pictat numeroase icoane. Opera 
acestuia se remarcă prin tehnica executării frescei, învățată 
după lucrarea celebră în domeniu, „Erminia”, a călugărului 
Gherontie de la mănăstirea Horezu şi în timpul colaborării 
cu Zograful Gheorghiţă, prin naturaleţea coloritului folosit, 
precum şi prin inspiraţia din realitate. 

Celălalt pictor celebru din Piteşti amintit în studiul lui 
Gheorghe Diaconu a fost Ilie Petrescu, „elev al lui Voicu”, 





! Gheorghe I. Deaconu, Pictori argeşeni din nou acasă, în 
„Argessis — studii şi comunicări — istorie, muzeografie, cultură”, 
vol. VII, Muzeul Judeţean Argeş, Piteşti, 1995, p. 185-191. 

meşter vestit, cu studii de artă decorativă la Viena. A pictat, 
în frescă sau în ulei, biserici, icoane, portrete, autoportrete de 
tinerețe, tablouri precum „Mihai Viteazul după lupta de la 
Călugăreni” (1867) ş.a. Opera lui Ilie Petrescu se remarcă 
prin „simțul proporțiilor, arta îmbinării culorilor, legătura cu 
realitatea”. A avut o bogată activitate, decorând circa 40 de 
biserici din Argeş, Olt, Vâlcea, Teleorman. Ca o recunoaşte- 
re a talentului său şi a neobositei activităţi, în 1865 a devenit 
„starostele zugravilor din Piteşti”. A pictat o serie de biserici 
şi din Piteşti şi din apropierea acestui oraş, precum: Biserica 
Maica Precista, în 1861, Biserica Sf. Nicolae, în 1867, Sf. 
Treime, în 1885, Biserica din Slătioare-Băbana, în 1887. Pa- 
siunea pentru pictură şi talentul său l-a lăsat moştenire şi ce- 
lor doi fii ai săi, respectiv Gheorghe şi Constantin (Costin), 
alături de care a pictat până în ultimele sale clipe de viaţă, 
până în 1888. 

Cel mai celebru pictor din perioada studiată rămâne Cos- 
tin Petrescu, născut într-o familie cu tradiție în arta decorati- 
vă, la 10 mai 1872 la Piteşti, intrat în conştiinţa publicului 
datorită decorării Ateneului român cu marea frescă ce repre- 
zintă istoria românilor. Costin Petrescu a făcut şcoala prima- 
ră şi studiile liceale la Piteşti, rămânând orfan de la 16 ani a 
trebuit să-şi câştige existenţa, lucrând alături de fratele său 
Gherghe la decorarea unor Biserici din Piteşti şi din ţară. S-a 
căsătorit cu Bălaşa Minescu, fiica protopopului Mihalache 
Minescu de la Biserica Mavrodolu din Piteşti. Studiile supe- 
rioare le-a absolvit la Bucureşti, la Şcoala de Belle-Arte şi la 
Şcoala de Arhitectură, unde i-a avut profesori pe marii maeş- 
trii Mirea şi Sterian. Fire practică, pentru a-şi putea întreţine 

familia, Costin Petrescu a absolvit şi cursurile Şcolii de ingi- 
neri hotarnici, cunoscându-se nevoia societăţii româneşti de 
asemenea specialişti în domeniu. După absolvirea studiilor, 
a fost angajat ca arhitect la Ministerul Agriculturii şi Dome- 
niilor (1897-1898), în 1900 fiind profesor de desen la Liceul 
„Mihai Viteazul” din Bucureşti. Prima expoziţie personală 
este organizată în 1902, la Ateneul Român. Recunoaşterea 
publică a talentului său va prilejui expunerea operelor sale 
între 1903-1905 în saloane din Viena, Munchen, Paris (aici 
va expune în salonul permanent portretul în mărime naturală 
al diplomatului Vasile Lascăr). Întors în ţară, în 1908 va 
candida pentru o catedră la Şcoala de Belle-Arte din Bucu- 
reşti, dar va continua să fie şi un practician, realizând decora- 
rea Bisericii Roznov din Moldova, în 1912, iar în 1922 
realizând pictura în frescă de la Catedrala Unirii din Al- 
ba-lulia. 

Cunoaşterea tehnicii frescei şi prestigiul dobândit îl vor 
recomanda pe Costin Petrescu pentru a ţine o serie de cur- 
suri în străinătate, precum cel dintre 1925-1926 de la Lyon, 
despre frescele din țara noastră, precum şi cel susținut la 
Paris în 1932, respectiv „Arta frescei”, în limba franceză. 
În ţară, C. Esarcu dorea să se realizeze o frescă în marea 
rotondă a Ateneului Român care să înfățişeze „fazele prin- 
cipale ale istoriei românilor”. Dintre mai mult proiecte pre- 
zentate, a fost ales cel al lui Costin Petrescu. Sub 
îndrumarea marelui nostru istoric Nicolae Iorga şi după un 
studiu de 10 ani asupra acestei teme, proiectul lui Costin 
Petrescu a fost acceptat în 1933 de către Societatea Ateneul 
Român. Execuţia frescei de 200 de metri pătrați a durat pa- 


tru ani, fiind finalizată în mai 1937, rămânând o capodope- 
ră în domeniu. Alte opere ale lui Costin Petrescu se regă- 
sesc la Casa Universitarilor din Cluj, respectiv panouri care 
înfăţişează „Istoria culturală a românilor din Transilvania”, 
precum şi în clădirea redacției ziarului „Universul”, respec- 
tiv fresca „Munca de editare a unui ziar”. Frescele sale îm- 
podobesc o serie de biserici din Bucureşti, precum Sf. 
Constantin, Mihai Vodă (1940), din apropierea Bucureştiu- 
lui — Sf. Dumitru, din Colentina, dar şi din Transilvania, 
Biserica Sf. Nicolae din Scheii Braşovului, frescă realizată 
în ultimii ani ai războiului, 1944-1945. 

Personalitate polivalentă în domeniul picturii, îmbinând 
tradiția românească a realizării frescei cu noile tehnici de 
pictură, Costin Petrescu a realizat o serie de portrete ale 
unor personalităţi politice şi culturale, precum cele ale lui 
Vasile Lascăr, Costică Arion, Grigore Cantacuzino, Spiru 
Haret, Mitropolitul Pimen, generalul Pillat, dar a lăsat pos- 
terităţii şi o serie de portrete sociale, precum „Jelbarul”, 
„Bătrânul Samsar”, „Ruxandra Găinăreasa”, „Moş Leiba”, 
„Proprietăreasa”, „Sergentul Tilică Alexandru” — erou din 
Regimentul 4 Argeş Piteşti, în Primul Război Mondial, 
„Erou rus”, „Exodul”, „Mărăşti”, „Dacia”, „Conferința Pă- 
cii Balcanice de la Bucureşti din 1913” etc. 

Se spune că marile pasiuni îi ţin în viață pe marii ar- 
tişti şi le insuflă energii creatoare, astfel încât aceştia rea- 
lizează opere memorabile şi la vârste venerabile. Un 
exemplu în acest sens este şi decorarea Holului de onoare 
al Palatului Patriarhiei din Bucureşti, între 1950-1951, la 
vârsta de 78-79 de ani. 


Unirea Principatelor Române 


Unirea Ţării Româneşti cu Moldova, înfăptuită la 24 
ianuarie 1859, reprezintă actul politic ce stă la baza Ro- 
mâniei Moderne şi a formării naţiunii române. Împrejură- 
rile nu au permis unirea simultană a celor trei ţări 
române: Moldova, Ţara Românească, Transilvania. Statul 
național român s-a format treptat, începând cu Unirea din 
1859 şi încheindu-se în 1918, când lupta de eliberare na- 
țională a poporului va fi încununată de victorie. 





Theodor Aman - Proclamarea Unirii 1859 

În vara anului 1853 a izbucnit războiul Crimeii, înce- 
put de Rusia împotriva Imperiului Otoman, eveniment 
care a adus în prim-planul politic internațional chestiunea 
orientală, inclusiv problema Principatelor dunărene, uni- 
rea acestora fiind una din problemele importante ale 
Congresului de Pace de la Paris din 1856. Reprezentanții 
Marilor Puteri au adoptat poziţii diferite față de Unirea 
Principatelor, în funcție de propriile interese. Astfel, 
Franța dorea să-şi asigure un debuşeu economic în 
sud-estul Europei şi un pion al influenţei sale politice; 
Rusia vedea în unire un mijloc de a slăbi puterea Imperiu- 
lui Otoman; Sardinia şi Prusia, susținând cauza români- 
lor, pledau indirect pentru unificarea Italiei şi Germaniei; 
Anglia dorea menţinerea Imperiului Otoman ca forță opu- 
să Rusiei, Turcia, puterea suzerană, se temea că Moldova 
şi Muntenia unite îşi vor redobândi independenţa politică; 
Austria considera că statul naţional român ar duce la in- 
tensificarea luptei de eliberare a românilor din Transilva- 
nia, doritori să se alăture fraţilor de peste Carpaţi. Din 
cauza acestor poziţii contradictorii, Congresul din 1856 
nu a putut ajunge la un acord asupra Unirii Principatelor, 
dar s-a creat posibilitatea ca românii din cele două țări 
române să se pronunțe în această problemă. S-a stabilit 

organizarea unor Adunări ad-hoc, s-a anulat protectoratul 
rusesc, înlocuit cu garanția colectivă a Marilor Puteri. 
Congresul a hotărât ca sudul Basarabiei să reintre în com- 
ponența Moldovei, dar şi măsuri economice precum liber- 
tatea navigației pe Dunăre şi neutralitatea Mării Negre. 
Într-o atmosferă de patriotism, adunările ad-hoc au 
adoptat în 1857 rezoluții asemănătoare care cereau unirea 
Principatelor Române într-un singur stat cu numele de 
România, respectarea drepturilor, a autonomiei şi a neu- 
tralităţii acestui stat, precum şi prinţ străin dintr-o familie 
domnitoare din Europa. Convenţia de la Paris din august 
1858 prevedea: unirea celor două ţări române într-un sin- 
gur stat sub numele de Principatele Unite ale Moldovei şi 
Valahiei, fiecare având domnitor, guvern şi adunare le- 
giuitoare separate; înfiinţarea unei Curți de Casaţie co- 
munc, cu sediul la Focşani. Erau prevăzute o serie de 

prevederi comune precum desființarea privilegiilor şi a 
rangurilor boiereşti, responsabilitatea ministerială, regle- 
mentarea prin lege a raporturilor dintre țărani şi proprie- 
tari. Convenţia de la Paris va avea rol de constituţie 
pentru noul stat creat şi va rămâne în vigoare până în 
1864. 

În ziua de 5 ianuarie 1859, Adunarea electivă de la 
Iaşi l-a ales ca domn al Moldovei pe candidatul Partidei 
Naţionale, Alexandru loan Cuza, iar la 24 ianuarie, acesta 
a fost ales şi în Țara Românească, prin voința unanimă a 
poporului, cu toată opoziţia conservatorilor. 

Ziua de 24 ianuarie se înscrie pentru totdeauna în isto- 
ria acestei țări ca „Ziua renaşterii naționale”. Punând ba- 
zele României Moderne, Unirea din 1859 a însemnat o 
etapă importantă pe drumul unităţii naționale, a cărei în- 
tregire deplină se va înfăptui în 1918. 


lon C. Brătianu 


(continuare din numărul precedent) 


Din întreaga activitate politică a lui Ion C. Brătianu, 
poate cea mai prolifică, şi rămasă în analele istoriei, este 
cea referitoare la activitatea revoluționară din 1848. Revo- 
luţia din Țara Românească, pregătită de la sfârşitul lui apri- 
lie până la începutul lui iunie, a izbucnit la Islaz în 9 iunie 
1848, când Ion Heliade Rădulescu a prezentat mulțimii 
Programul Revoluţiei, numit mai apoi Proclamaţia de la 
Islaz. În București, revoluţia a început la 11 iunie. S-au 
strâns bani, s-au cumpărat arme şi s-a început pregătirea 
populaţiei, mai ales a lucrătorilor — tăbăcari, măcelari, ne- 
gustori. I.C. Brătianu a fost unul din animatorii revoluţiei. 
EI şi-a ras barba şi mustăţile şi, punându-şi ochelari al- 
baştri, nu putea fi recunoscut nici de prieteni. Apoi, împre- 
ună cu mulţi locuitori ai Bucureştiului, au intrat în curtea 
Palatului Domnesc. Acolo erau strânși boierii şi Gheorghe 
Bibescu, domnul arii Româneşti. Sub presiunea mulțimii, 
oastea din curtea Palatului a trecut de partea revoluţiei. I.C. 
Brătianu, nerecunoscut de nimeni, a vrut să vorbească cu 
domnitorul şi i-a cerut să „gonească Ministerul vechi şi să 
formeze altul din oameni ai reformelor. Vodă aşezat la o 
masă, între mine şi Nicolae Golescu, sub dictarea noastră, 
scrise el însuşi demisia Guvernului existent şi lista celui 
nou”!. Era victoria lui Ion Brătianu şi a „străzii”. În Guver- 
nul revoluţionar, I.C. Brătianu a îndeplinit una din funcțiile 
de secretar, preşedinte fiind mitropolitul Neofit. Dându-şi 
seama de necesitatea sprijinului extern al Revoluţiei, I. 
Brătianu împreună cu C.A. Rosetti au redactat şi expediat 
în Franţa pe adresa profesorului Edgar Quinet o scrisoare 
în care după ce îl informează că Rusia se înarmează şi că 
soldaţii ei sunt gata să treacă hotarul, se arată: „Toată spe- 
ranța noastră este în voi, în a doua noastră patrie”?. 

I.C. Brătianu a mai fost încă o dată salvatorul revoluți- 
ei. Mitropolitul Teofil, împreună cu coloneii Odobescu şi 
Solomon, adversari ai regimului revoluţionar, au arestat 
Guvernul şi au înfiinţat Căimăcămia, o conducere interima- 

ră. A urmat înconjurarea palatului de către 40000 de negus- 
tori, meseriaşi, preoți, populaţia mahalalelor, țărani din îm- 
prejurimile capitalei. Brătianu a intrat în Palat şi colonelul 
loan Odobescu, la presiunea mulțimii, a acceptat propune- 
rea de a se retrage în cazarmă şi aducerea Guvernului revo- 
luționar înapoi în Bucureşti. Când, sub presiunea Rusiei, 
Înalta Poartă a trimis spre Principate o armată alcătuită din 
20000 de ostaşi, sub comanda lui Omer Paşa şi un comisar 
special, Suleiman Paşa, pentru a restabili ordinea în Țara 
Românească, lon Brătianu a fost cel care a ţinut un discurs 
în faţa a 30000 de oameni pe Câmpia Libertăţii (Filaret, 
Bucureşti), discurs prin care a încurajat poporul pentru apă- 
rarea Constituţiei şi a pământului faţă de oştirea turcă. În 
urma negocierilor cu Suleiman Paşa, se încheie un acord, 
se numeşte o Locotenenţă Domnească a Ţării Româneşti şi 
urmează câteva zile de euforie a populaţiei Bucureştiului. 
Au urmat două ipostaze în care Ion C. Brătianu s-a remar- 
cat, în perioada 11 august-13 septembrie. Mai întâi, autori- 
tatea de care se bucura în rândul populaţiei bucureştene i-a 
adus în 11 august dificila misiune de şef al Poliţiei Capita- 
lei, funcţie îndeplinită până în 13 septembrie 1848. Apoi, la 
6 septembrie a inițiat o procesiune funebră în curtea Mitro- 
poliei din Bucureşti, în cadrul căreia au fost arse Regula- 
mentul Organic şi Arhondologia (Condica rangurilor 
boiereşti). Aşadar, Regulamentul Organic care apărea în 
ochii generaţiei de la 1830 ca o binefacere, în ochii acestei 
noi generaţii de la 1848 se transformă conform noilor inte- 
rese naționale. 

Revoluţia a avut meritul lansării în viaţa politică ro- 
mânească a mai multor personalităţi politice, între care 
Ion C. Brătianu s-a dovedit a fi un om de acţiune, înzes- 
trat cu înţelepciune, curaj şi spirit de dăruire. El a fost fi- 
gura cea mai marcantă a generaţiei de la 1848. Scăpat de 
sub escorta turcească la Orşova, Ion Brătianu fuge la Pa- 
ris unde, împreună cu C.A. Rosetti, reia legăturile cu 
fruntaşii vieţii intelectuale şi politice franceze. În anii 

1950 şi 1951, sub numele de Johan Brateano, ajunge la 
Sibiu şi plănuieşte împreună cu alți revoluționari ca 
Axente Sever şi Simion Balint, o nouă revoluţie. Când 
aceasta activitate începea să-şi dea roadele, Ion C. Brătia- 
nu a fost descoperit şi a reuşit în ultimul moment să scape 
de arestare, sărind pe fereastra localului unde se afla cu 
mai mulți prieteni şi reuşind să părăsească oraşul. 

Exilaţii români de la Paris şi-au dat seama că izbânda 
cauzei româneşti va depinde mai ales de bunăvoința şi inte- 
resul împăratului Napoleon al III-lea față de poporul nos- 
tru. Ion Brătianu a fost atunci purtătorul de cuvânt al 
revoluţionarilor exilați. În 25 iunie 1857, ca urmare a unor 
puternice intervenții din partea guvernelor francez şi englez 
la Înalta Poartă, actul de exilare a fost revocat și revoluţio- 
narii exilați au revenit în ţară. La puţin timp după revenirea 
în ţară, lon C. Brătianu afirma: „Programul meu este Uni- 
rea, Prinţul străin, Independenţa şi Regatul”. La sfârşitul 
exilului, lon C. Brătianu a cunoscut pe fata unui mare in- 
dustriaş, Kestner, Mathilda, cu care s-a logodit. A renunțat 
la căsătoria cu aceasta, atât din perspectiva unei activități 
pe care şi-o dorea cu multe sacrificii, dar şi a pretențiilor pe 
care mama Mathildei le cerea lui Brătianu si anume adău- 
garea la numele lui şi cel de Kestner si, de asemenea, să-i 
promită că va locui câteva luni pe an în Franța. Marcat su- 
fleteşte de această încercare de mariaj, în timpul campaniei 
electorale pentru Adunarea ad-hoc din Muntenia, s-a oprit 
în Râmnicu-Vâlcea, unde într-o seară, la o reuniune orga- 
nizată în casa unuia dintre suporteri, a întâlnit o tânără de 
care s-a simțit atras, pe nume Caliopi Pleşoianu, fiica unui 
moşier din judeţul Vâlcea. Era orfană, în grija bunicii şi cu 
20 de ani mai tânără decât el. Cununia a avut loc la mânăs- 
tirea Ostrov din Călimăneşti, în 7 iulie 1858. După căsăto- 
rie, lui I.C. Brătianu, părându-i-se numele Caliopei de 
rezonanță învechită, dar greu de pronunțat, îi va zice Pia. 
La început, tânăra familie a locuit la Piteşti, în casa surorii 
sale Ana Furdulescu, până ce I.C. Brătianu şi-a ridicat un 
frumos conac cu zece camere şi pivniță la vila numită mai 
târziu Florica, azi în oraşul Ştefăneşti. Familia Brătianu a 
avut opt copii: Florica, Sabina, Ion (Ionel), Constantin (Di- 
nu), Vintilă, Maria, Tatiana şi Pia. În anul 1865, însă, pri- 
mul dintre copii murea, la doar trei ani, întristându-şi mult 
părinţii, care, pentru păstrarea memoriei sale, au atribuit 
numele Florica proprietăţii lor de lângă Piteşti” Familia 
Brătianu a locuit în Bucureşti, cu chirie într-o casă de pe 
strada Popa Tatu, unde se întâlnea şi cu prieteni politici din 
ţară, când aceştia veneau în capitală. Mai târziu, a cumpă- 
rat o casă, dărâmată în timpul lui Carol al II-lea, pe ulița 
Colțea nr. 56 (azi bulevardul Nicolae Bălcescu), unde a 
venit cu întreaga familie pentru a investii în educaţia copii- 
lor. I.C. Brătianu şi-a format copiii într-un climat familial 
de muncă şi demnitate şi într-un mediu politic de calitate, 
el având contact cu multe personalități de prim rang ale 
scenei politice. 

Puţini români cunosc astăzi că lon C. Brătianu a fost 
cel care a decis ca pentru scaunul de domn al Munteniei 
să fie ales Alexandru Ion Cuza. Conservatorii veniseră cu 
propunerea pentru unul din foştii domnitori al țării, Ghe- 
orghe Bibescu sau Barbu Ştirbei, unioniştii voiau să-l 
propună pe generalul Nicolae Golescu. Generalul Vlădo- 

ianu, având ordin de la Căimăcămie să înconjoare cu ar- 
mata localul Mitropoliei unde se desfăşurau lucrările 
Adunării Elective pentru a împiedica mulțimea să se 
apropie, a venit la Brătianu şi i-a spus că el bate palma cu 
unioniştii şi l-a întrebat dacă au candidat. La răspunsul lui 
Ion Brătianu că au candidat, dar nu pe Nicolae Golescu, 
prietenul său, ci pe Domnul Moldovei, Al. |. Cuza, toţi au 
fost surprinşi de această decizie, dar au acceptat-o, dispă- 
rând astfel disputele dintre cele două facțiuni. 

Valoarea şi experiența politică a lui lon C. Brătianu 
l-au determinat pe Al. loan Cuza, precum şi pe prințul, mai 
apoi regele Carol I, să-l numească în funcții ministeriale. 
Începând din 28 mai 1860 şi până în 19 martie 1888, el a 
fost de cinci ori ministru de Finanţe, de şase ori ministru de 
Interne, de două ori ministru la Lucrările Publice, de şase 
ori ministru de Război şi ad-interim în mai multe rânduri şi 
la mai multe ministere. De asemeni, a fost şeful celei mai 
lungi guvernări din istoria modemă a României, aproape 
12 ani, iulie 1876 — martie 1888, cu o întrerupere între 5 
aprilie şi 9 iunie 1881. Mai întâi, lon C. Brătianu, deşi era 
un republican convins, l-a susținut pe domnul Unirii, mai 
ales pentru reformele sale care au pus bazele statului mo- 
dern. L-a supărat însă lovitura de stat înfăptuită de domni- 
tor pe 2 mai 1864, prin care a dizolvat Adunarea 
Legislativă a ţării şi faptul că el a introdus regimul politic 
al domniei autoritare, opus convingerilor sale liberale. Din 
acest motiv, din toamna anului 1862 a decis să acționeze 
pentru înlăturarea lui şi pentru instituirea dinastiei străine. 
Cel ce s-a ocupat nemijlocit, în calitate de trimis al Locote- 
nenței Domneşti şi a Guvernului, al cărui preşedinte era 
Ion Ghica, de selecţia şi aducerea în țară în 1866 a printului 
Carol de Hohenzollern-Sigmaringen, ales dintr-o familie 
înrudită cu dinastia Prusiei, a fost Ion C. Brătianu. 

În 24 mai 1875, fruntaşii grupărilor liberale, radicalii 
(roşii) conduşi de I.C. Brătianu şi C.A. Rosetti, liberalii 
moderați din jurul lui Mihail Kogălniceanu, partizanii 
moderaţii ai lui lon Ghica şi fracţioniştii moldoveni Cos- 
tache Manolache şi George Vernescu, înființează Partidul 
Naţional Liberal, devenind ulterior cel mai mare şi longe- 
viv partid din România. A urmat războiul ruso-turc din 
1877 în care lon C. Brătianu a avut iarăşi un rol primor- 
dial în formarea armatei romane şi care, în urma unei dis- 
cuții cu țarul rus Alexandru al II-lea, discuție în care 
cerea ca armata româna să aibă comandament şi sector 
propriu de luptă, a obţinut pentru prințul Carol dreptul ca 
acesta să conducă Armata de Vest, având ca şef de stat 
major pe generalul rus Zotov. 

Creaţiile lui I.C. Brătianu sunt concretizate în memo- 
rii, studii, broşuri, rapoarte, scrisori, proiecte de legi, ape- 
luri. Toate au o valoare istorică si politică. Dacă adăugăm 
cuvântările şi comentariile celor ce s-au îngrijit de apari- 
ţia lor, rezultă un total de peste 9000 de pagini tipărite 
(existente la Biblioteca Academiei Române şi Biblioteca 
Centrală Universitară din Bucureşti). lon C. Brătianu a 
murit sâmbătă, 4 mai 1891, după o suferință de zece zile, 
în urma unei „arterito-scleroze cu accidente acute în cir- 
culaţia cerebrală”, aşa cum a consemnat dr. Assaky în ac- 
tul de deces”. Miercuri, 8 mai, declarată de Rege şi de 
Guvern zi de doliu naţional, a avut loc înmormântarea, 

prilejuind la Florica un pelerinaj a 30000 de oameni din 
toate părțile ţării, inclusiv din provinciile româneşti aflate 
sub dominație străină. Au fost prezenţi fruntaşi liberali, 
demnitari ai statului, prințul Ferdinand şi fratele său, 
Wilhelm de Hohenzollem. Ion C. Brătianu ne-a lăsat prin 
însăşi viaţa sa o dovadă concretă a ce se poate face prin 
voință fermă, prin demnitate naţională şi prin credinţă în 
puterile proprii. „M-am născut boier şi am intrat în rândul 
ţăranilor. Dar îmi este frică de cei care născuţi din opincă, 
au ajuns boieri”. Este o parte din discursul lui Ion C. Bră- 
tianu în Camera Parlamentului în 1881. 

Periferia ca limită a spaţiului urban al târgului Piteştilor 
de la cumpăna veacurilor XIX-XX, 
într-o descriere prin speța unui proces 


În cele scrise despre urbea noastră, şi aici mă gândesc 
mai cu seamă la cei care au încercat să reconstituie istoria 
acestei localităţi şi a oamenilor săi, în centrul atenției s-a 
aflat vatra târgului, în mod explicabil, ceea ce mai târziu 
avea să devină zona centrală. Aşa se face că hotarul de 
demult se regăseşte prea puţin în preocupările celor me- 
niți să povestească concitadinilor despre vremurilor tre- 
cute. Sau altfel spus, periferia ocupă un loc...periferic 
(dacă-mi este permis acest joc de cuvinte) în preocupările 
cronicarilor locali. 








Vedere panoramică asupra cartierului militar, în plan îndepărtat se 
observă cazărmile regimentelor 


Şi când scriu periferie, mă refer strict la topografia 
vechiului târg şi la instituțiile plasate aici, precum cimiti- 
rul, închisoarea şi unitățile militare. De altfel, după Regu- 
lamentul Organic, actul fundamental al modernizării 
urbanistice a ţării, cimitirele, închisorile şi unităţile mili- 
tare erau poziţionate numai la periferia localităților. Cu 
trecerea timpului, vechile margini au devenit de-a dreptul 
zone semicentrale. În treacăt fie spus, fenomenul de 
extindere geografică, în mod firesc, a caracterizat toate 
târgurile şi oraşele ţării, şi s-a radicalizat în anii industria- 
lizării socialiste, continuând şi după decembrie ”89. 

Exemplul elocvent este partea de sus a oraşului, adică 

dinspre nord, unde atât unităţile militare, cât şi închisoare, 
altădată aflate la margine de târg, pentru ca acum să se 
găsească la câteva minute de mers pe jos față de centrul 
municipiului. Fapt ce se poate vedea şi pe macheta exis- 
tentă pe holul central al Primăriei, pe cât de interesantă, 
pe atât de importantă, machetă ce a devenit un demn do- 
cument al evoluţiei urbanistice a oraşului nostru. 

Acestea fiind zise, revin la subiectul pe care l-am pro- 
pus în titlu, nu înainte de a spune că numai o fericită coin- 
cidență mi-a îndreptat gândul să aduc în atenţia cititorilor 
noştri periferia, adică să scriu despre întâmplările petrecute 
aici. Întâmplări care au menirea, printre altele, de a redes- 
coperi şi această parte a vechiului târg al Piteştilor. Astfel, 
pe când consultam inventarul fondului de arhivă creat de 
Serviciul Contencios al Ministerului de Război, văd... şi 
nu-mi vine să cred, văd cuvântul „închisoare”. Recitesc cu 
atenţie sporită următorul rezumat al dosarului: „sentințe, 
referate, procese-verbale şi situaţii cu privire la procesul 
intentat de avocatul N.G. Rădulescu Ministerului de Răz- 
boi pentru reconstituirea închisorii din Piteşti (11.07.- 
06.10.1898)”. Nu este greu de închipuit bucuria gândului 
că se poate scrie despre începuturile existenţei acestei insti- 
tuţii, rămasă cu o nenorocită faimă în istoria şi în conştiinţa 
românilor drept „Fenomenul Piteşti”. 

Nu a fost să fie aşa, căci încă de la prima răsfoire a 
dosarului aveam să constat că locul comun era doar sin- 
tagma „închisoare”. În rest... nimic, căci sensul cu care a 
fost întrebuințat la sfârşitul veacului XIX şi consemnat în 
respectivele documente, a fost cu totul altul. Însă, după ce 
a trecut momentul de dezamăgire şi după o mai atentă 
lectură, am realizat importanța, dar mai ales interesul 
stârnit de aceste documente pentru istoria oraşului nostru 
din perspectiva periferiei. 

Periferie unde, aşa cum am scris şi mai sus, se găseau 
cazărmile celor trei regimente dislocate în urbe, anume 
Regimentul 4 Infanterie „Argeş”, Regimentul 28 Infante- 
rie Nr. 28 „Radu Negru” şi Regimentul 6 Artilerie. Uni- 
tăți militare ai căror înaintaşi coborau spre anul 1868, 

când la 1 septembrie s-a pus piatra de temelie la localul 
cazărmii destinate unui batalion de dorobanţi. Această 
cazarmă a fost ocupată la 1871 de Compania 12 din Bata- 
lion III al Regimentului 2 Dorobanţi. Cazarma, situată în 
Târgul din Deal a fost ocupată pe rând de dorobanţi, vâ- 
nători şi apoi de artileriştii Regimentului 6 Artilerie!. 
Regimentul 4 Infanterie „Argeş”” şi Regimentul 28 Infan- 
terie Nr. 28 „Radu Negru” au fost dislocate în cazărmile 
construite după anul 1878, adică după sfârşitul Războiu- 
lui de Independenţă”. Spaţiu urban ce în toponimia vremii 
era cunoscut drept cartierul militar, după cum vom putea 
citi în cele ce urmează. 

Prin urmare, iată ce s-a întâmplat cu câțiva ani înainte 
ca piteştenii să fi păşit în secolul XX. În ziua de 4 mai 
1898, un ofiţer din Regimentul „Radu Negru” nr.28 ra- 
porta locotenent-colonelului Constantinescu “Toma, co- 
mandantul Garnizoanei Piteşti că, trecând întâmplător pe 
poteca dintre „Depozitul de Furagiu şi închisorile propri- 
etarilor ale căror grădini sunt limitate prin movilele fă- 
cute în diferite punte ale proprietăţei”, a observat că unul 
dintre aceşti proprietari, făcând „o nouă închisoare cu 
gard” a trecut printre movilele ecsistente şi vechea închi- 
soare, ceea ce l-a determinat să facă cunoscut acest fapt 
cu rugămintea de a-l obliga pe respectivul „proprietar 
călcător” să respecte Mejdina şi Movilele vechi. 

A doua zi, comandantul Garnizoanei dădea ordin ca 
adjutantul de garnizoană să pună în vedere numitului 
proprietar respectivul denunţ şi să-l oblige ca în termen 
de 24 ore să-şi retragă gardul pe locul ce de drept îi apar- 
ține, după care adjutantul garnizoanei să-i raporteze de 
executare. Adjutantul Garnizoanei a raportat că proprieta- 
rul locului cu pricina fiind şi concentrat la Turnu- 
Măgurele cu Escadronul 4 Argeş, afacerea a rămas să se 
rezolve când sergentul major pe nume Iliescu avea să se 
returneze în garnizoană. Însă, pe 20 mai 1898, adjutantul 
garnizoanei, căpitanul Zamfirescu revenea pentru a rapor- 
ta că a fost somat adevăratul călcător, pe nume Rădulescu 
Nicolae, avocat şi fiindcă nu s-a ţinut de angajament, s-a 
intervenit la Corpul 2 Armată pentru a se da autorizaţia ca 
militarii să ridice gardul“. 

În aceeaşi zi, 20 mai 1898, comandantul Garnizoanei 
raporta comandantului Corpului 2 Armată că delimitarea 
terenului pe care sunt clădite cazărmile din Cartierul Mi- 
litar Pitesci, fiind determinată printr-un plan de situație 
încredințat Garnizoanei de către Serviciul de Geniu al 
Comandamentului Corpului de Armată şi cum la acel 
moment divulgându-se călcarea acelei delimitări de către 
un anume N. Rădulescu a cărui proprietate se învecineşte 
cu Cartierul înspre Depozitul de furaje, s-a constatat că 
numitul Rădulescu a construit un gard de nuiele, intrând 
pe terenul quartierului cu | m şi 80 cm. Acest domn căl- 





! Petre Popa, Paul Dicu, Silvestru Voinescu, Istoria municipiu- 

3 Petre Popa, Paul Dicu, Silvestru Voinescu, op. cit., p. 161. 
“Arhivele Militare Române, fond M.R.-Serviciul Contencios, 
dosar 711, f. 154-214. 


16 


cător fiind somat în mai multe rânduri de a-şi retrage gar- 
dul, a recunoscut călcarea terenului proprietate a statului 
şi s-a obligat a-şi retrage gardul. Cum însă nu a dat curs 
angajamentului, comandantul garnizoanei a solicitat auto- 
rizația de a ridica ei gardul. 

Generalul Arion, comandantul Corpului 2 Armată, a 
ordonat pe 31 mai 1898 ca pentru tranşarea acestei chesti- 
uni, mai întâi să facă o somaţiune prin Portărei, prin care să 
i se dea un termen convenabil pentru mutarea împrejmuirii 
sale pe adevăratele hotare. În caz că nu s-ar fi supus, Gar- 
nizoana primea autorizația de a se ocupa cu mutarea îm- 
prejmuirii în exacta locaţie, executând lucrarea cu soldați şi 
meseriaşi”. Somaţiune ce a fost pusă în aplicare“. 





TNI i] 











Cazarma Regimentului 6 Artilerie 


Pe 13 iulie 1898, avocatul public din judeţele Argeş şi 
Muscel era înştiințat că atât Ministerul de Război, cât şi 
comandantul Garnizoanei Piteşti erau chemaţi să se pre- 
zinte la Judecătoria Ocolului I Piteşti spre a se înfățişa în 
procesul intentat de dl. N.G. Rădulescu, avocat din Pi- 
teşti, care reclama să se oblige ministerul să refacă „în- 
chisoarea” (s.n.) de la grădina sa, care pretinde că s-ar fi 
desfiinţat din ordinul sus-numitului comandant sau să fie 
autorizat reclamantul să refacă pe “comptul” ministerului 
până la concurența sumei de 269 lei, ba mai mult, să-i 
mai plătească şi 1000 lei daune. 

Prin urmare, avocatului public i se cerea să reprezinte 
şi să apere interesele statului. Întreaga documentaţie urma 
să-i fie transmisă prin locotenent-colonelul Constantines- 
cu Toma, comandantul garnizoanei, care fusese înştiințat 
în această privință”. 

La rândul său, comandantul garnizoanei a fost înştiințat 
că Alexandru Botea, avocatul public, va pleda cauza minis- 
terului, primind totodată ordinul „de a-i da explicaţiunile de 
care va avea necesitate, comunicând totodată şi ministerului 
împrejurările care au dat naştere acestui proces”. 

Pe 27 iulie 1898, comandantul Garnizoanei Piteşti rapor- 
ta că procesul intentat „[...] de către N.G. Rădulescu s-a 
amânat pentru ziua de 26 august a.c. din cauza lipsei unor 
formalităţi”. Pe de altă parte, arăta împrejurările care au dat 
„nascere” acestui proces: „Acest dn. Rădulescu construind 
în luna aprilie a.c. o nouă închisoare cu gard, pentru a des- 





5 Ibidem, £. 4. 
$ Ibidem, £.164. 
7 Ibidem, £.1. 
5 Ibidem, £. 2. 

părți proprietatea sa de a statului (Cartierul militar Piteşti) 
a trecut peste movilele existente şi vechea închisoare. 

Observându-se această călcare de teren, în termen 
mediu cu 1 m şi 80 cm adâncime, i s-a făcut cunoscut ca 
să-şi retragă gardul pe adevăratele hotare. Domnia sa 
nefiind următor la această invitaţiune ce i s-a făcut în 
scris, Garnizoana a supus cazul Corpului 2 de Armată 
[...], care a autorizat Garnizoana pentru tranşarea aces- 
tei cestiuni să se facă numitului Dn. întâi somațiune prin 
portărei şi dacă după trecerea termenului prevăzut în 
somațiune nu-şi va retrage împrejmuirea, Garnizoana este 
autorizată a-şi muta acel gard în exacta lui pozițiune. 

Cum însă dl. Rădulescu nu a binevoit a fi următor nici 
la somaţiunea făcută prin portărei, Garnizoana a execu- 
tat ordinul ce a avut şi a mutat gardul pe adevăratele ho- 
tare, fără a aduce vreo stricăciune gardului sau grădinii, 
încunoştiințând în scris de începerea acestei operațiuni 
pe numitul Dnu., care de asemenea nu a binevoit a răs- 
punde nici cu prezenţa Dniei.sale, mulțumindu-se a inten- 
ta procesul în cestiune. Cu această ocaziune am onoarea 
a supune la cunoscință că acest Dnu. Rădulescu adresea- 
ză ministerului fel de fel de reclamaţiuni cu totul fără fi- 
ință şi absolut nefondate”. 

Pe 21 august 1898, Ministerul de Război a primit de 
la Secţia 16 a Prefecturii Poliţiei Capitalei citaţia 13574 şi 
copia de pe petiția dlui. Rădulescu, cu rugămintea de a 
semna şi a o returna de urgenţă Poliţiei Capitalei!”. 

Avocatul public este înştiințat să prezinte interesele pe 
25 august 1898. Numai că procesul s-a tot amânat, astfel 
că pe 9 octombrie 1898 avocatul public înştiința ministe- 
rul „[...] că la 9 curen?”, prezentându-se la Judecătoria 
Ocol. I Piteşti în procesul cu Dnu. N.G. Rădulescu, jude- 
cătorul a admis cererea sa ca „reclamantele” să fie obligat 
a comunica actele de care se servă în instanță în susține- 
rea pretenţiunii sale şi prin consecință s-a amânat aface- 
rea pentru 6 noiembrie 1898". 

Pe 8 noiembrie 1898, Alexandru Botea revenea la 
adresa din 9 octombrie pentru a comunica Ministerului de 
Război „că la termenul de 6 noiembrie curent, judecata, în 
urma dezbaterilor contradictorii urmate, a dispus a se face 
o cercetare locală cu martori propuşi de ambele părți spre 
a se dovedi dacă în adevăr reclamantele Rădulescu-şi avea 
construit gardul pe adevăratele hotare înainte de a i se 
muta de Garnizoana din Piteşti sau intrase cu el pe terenul 
cartierului militar, proprietate a Statului”. 

Cum termenul pentru această cercetare fusese fixat la 
12 decembrie, avocatul solicita a se dispune comandantu- 
lui Garnizoanei din Piteşti să procure o listă de 5-6 mar- 
tori cu câteva zile mai înainte de termen ca să fie timp 
pentru îndeplinirea „producerei cu citarea lor având grija 
ca la ziua fixată, acei martori să fie la faţa locului”. 

Numai că anul a trecut şi pe 8 iulie 1899 a primit o al- 
tă citaţie, înmânată prin Prefectura Poliţiei Capitalei, în 
care i se făcea cunoscut că noul termen de judecată era pe 
12 iulie curent'?. 





” Ibidem, £. 3. 
10 Ibidem, f. 4. 
1! Ibidem, f. 11. 
2 Ibidem, f. 12. 
15 Ibidem, f. 27. 

Noul termen i s-a adus la cunoştinţă şi comandantului 
Garnizoanei Piteşti, cu specificaţia de a pune actele la dis- 
poziția dlui. C. Em. Marinescu, avocat al statului în judeţe- 
le Argeş şi Muscel, ce își avea reşedinţa în Câmpulung”. 
Cu alte cuvinte, cazul fusese preluat de noul avocat public. 

Pe 5 august 1899, din Govora, avocatul C. Em. Mari- 
nescu se adresa ministerului pentru a comunica faptul că 
la 4 august „nu ne-am putut prezenta la ascultarea mar- 
forilor după cererea dlui. reclamant Rădulescu, pentru 
că ne aflam în concediu la Băile Govora, dar luând la 
cunoştinţă de acea citație prin secretarul nostru, cu 
onoare vă punem în vedere că neprezentarea noastră nu 
este absolut păgubitoare Ministerului, din cauză că ime- 
diat ce ne vom înapoia, vom cere judelui de pace să facă 
altă cercetare, să asculte martorii noştri şi să prezentăm 
toate actele prin care se stabileşte că reclamantul caută 
Să inventeze daunele cerute, nefiind nimic justificat. 

Voi depune deosebită stăruință în această afacere, 
având drept Ministerul de: opoziție, apel la Tribunal şi 
revisuire, căci după lege, Statul nici o dată nu poate fi con- 
damnat definitiv, fără să fi fost apărat, de aceea Dl. recla- 
mant se inşeală în simpatia lui, când a căutat să ia 
hotărârea, şciind că noi suntem în concediu, crezând că, va 
putea să profite de această împrejurare, a sorocit procesul 
în vacanță, dar prin acesta mi-a atras atenția şi mai mult. 

Avem dreptul până la 15 septembrie a face opoziție şi 
apel, aşa că, punem procesul în stare de judecat ca la în- 
ceput, noi ne înapoiem la 30 august, aşa că, am până la 15 
septembrie destul timp ca să iau toate măsurile ca Dl. re- 
clamant, să vadă că, n-a folosit nimic prin această grabă. 

Vom depune în special atenţie în această afacere”. 

Pe 17 august, avocatul public primea din partea minis- 
terului solicitarea de a face de îndată opoziţie cărfei de 
judecată pronunţată în lipsa lui de judecătorii Ocolului I 
Piteşti, cu menţiunea ca „pe viitor se atrage atențiunea 
DVoastră asupra unor asemenea manopere de care veţi 
căuta a ne feri la timp”S. 

Amânat pentru 6 nov. 1899, când a fost programată 
descinderea locală, iar la 9 nov. urma să se judeca fondul 
procesului'!. Numai că pe 9 nov. '99, Ministerul de Răz- 
boi s-a adresat Prefecturii Poliţiei Capitalei pentru a cer- 
ceta cărui fapt se datorează întârzierea citației Judecă- 
toriei Ocolului I Piteşti, datată 22 octombrie, dar care a 
ajuns pe 2 nov.c., punând în imposibilitate de a mai pre- 
găti procesul fixat pentru 6 nov!f. 

Pe de altă parte, la 4 noiembrie 1899, din Câmpulung, 
avocatul statului C. Em. Marinescu revenea pentru a în- 
ştiinţa ministerul că cercetarea în chestiune nu s-a putut 
face deoarece reclamantul nu a avut grijă să îndeplinească 
procedura cu martori, aşa că nici fondul nu se putea jude- 
ca până pe data de 9, urmând a se scoate alte citaţii pentru 
termenele ce urmau a se fixa!” 

Cum deja ne-am obişnuit, s-a fixat un nou termen, anu- 














14 Ibidem, f. 30 v. 

15 Ibidem, f. 32. 

15 Ibidem, f. 33. 

17 Ibidem, f. 41-41v. 
18 Ibidem, f. 43. 

19 Ibidem, £. 44. 

me Il decembrie pentru procedura cu martori respectiv 14 
decembrie pentru judecata de fond. Însă nici aceste termene 
nu puteau fi respectate, după cum avocatul public înştiința 
ministerul pe 10 decembrie 1899, deoarece „,[...] conform 
legii, asemenea cercetări la faţa locului sunt suspendate pe 
timp de iarnă, cu începere de la 1 noembrie până la 1“ 
aprilie, este oprit a se face cercetări, dacă se vede trecute 
asemenea procese ca să se aibă în vedere la deschiderea 
campaniei cercetărilor, când însă se va fixa termenul, atunci 
se trimite din vreme citaţia ministerului şi martorilor, numai 
când se va primi la Minister, o asemenea citaţie vă rog să 
mă încunoştiințați cu câteva zile mai înainte până la o ase- 
menea citare orice corespondenţă este zadarnică”. 

Pe 11 noiembrie 1899, a sosit şi răspunsul de la Prefec- 
tura Poliţiei Capitalei relativ la motivul întârzierii citaţiei, 
anume respectivul act sosise la Poliția Capitalei „duminică, 
31 octombrie”, purtând data de 30 octombrie a Prefecturii 
Argeş. În ziua următoare, | noiembrie, citaţia a fost expe- 
diată la Secţia 16, care nu a putut să o remită ministerului 
decât a doua zi, ceea ce a şi făcut. Concluzia Prefecturii 
Poliţiei Capitalei a fost una singură, anume că întârzierea 
nu s-a datorat funcţionarilor poliţiei”. 

Nici în martie, termenul fixat pentru 1900, judecarea 
cauzei nu a avut loc. De data asta, termenele au fost amâ- 
nate pentru 13 mai, respectiv 15 mai, fapt datorat avocatu- 
lui statului, după cum raporta pe 28 martie 1900, 
comandantul Garnizoanei Piteşti, colonelul Geanotu, cum 
că: „cu această ocaziune”, nu se ştie din ce împrejurare, dl. 
C. Em. Marinescu nu a asistat la proces pentru a apăra inte- 
resele statului, făcându-i-se cunoscută data procesului”. 

În aceeaşi zi, avocatul public notifica ministerul că 
cercetarea fixată la 25 martie 1900 nu s-a putut efectua 
din cauza timpului „că a fost rău” şi nici reclamantul n-a 
stăruit, astfel că s-a amânat pentru 13, respectiv 15 mai”. 

Pe 14 mai 1900, avocatul public C. Em. Marinescu 
notifica ministerul relativ la prezenţa sa în ziua de 13 mai 
„Dentru cercetarea locală de la spatele Cazărmilor ora- 
şului Piteşti” că din cei şase martori propuşi s-au prezen- 
tat patru, anume dnii. Lt. col. Toma Constantinescu, loco- 
tenent-colonelul Spiroiu, căpitanul Gheorghe Zamfirescu 
şi sublocotenentul Sion. Împreună s-au transportat la lo- 
cul în litigiu, situat „pe dealurile oraşului Piteşti, la spa- 
tele magazielor de depozit ale cazărmilor”, luând în 
trăsură pe judecător de pace, pe grefier şi pe un agent. La 
locul cu pricina s-au ascultat numiții martori, unde era 
prezent şi reclamantul. Aici s-a verificat terenul pretins că 
s-a luat prin călcare de către regiment şi distrugerile pre- 
tinse. Din depoziţiile numiţilor domni ofiţeri, convingerea 
de fapt a tuturor a fost că reclamantul nu are nici un drept, 
deoarece în 1898 dânsul a căutat de a mutat gradul pro- 
prietăţii sale, intrând cu 1-1/2 m în proprietatea regimen- 
tului. Ofițerii regimentului au băgat de seamă şi în urma 
corespondenţei cu acel minister, s-a dat ordin comandan- 
tului Garnizoanei de a muta gardul pe unde fusese mai 





2 Ibidem, £. 51. 
2! Ibidem, £. 52. 
Ibidem, £. 61. 
* Ibidem, £. 62. 

înainte, fără a i se aduce reclamantului nicio pagubă”. 

La 16 mai 1900, avocatul Marinescu revine pentru a 
spune că la judecarea fondului, în urma discuţiunilor ur- 
mate în mod contradictoriu cu reclamantul, Judecătoria a 
respins acțiunea, condamnându-l la 20 lei amendă. 

În încheiere, urmează... detalierea decontului, adică 
drumul şi şederea la Piteşti l-a costat pe dl. avocat 26 lei, 
sumă ce se dorea a fi rambursată”*. 

Numai că chestiunea nu se stinge aici, dovadă că pe 
10 august 1902, Garnizoana Piteşti făcea cunoscut Re- 
gimentului 6 Artilerie că s-a primit citaţia la procesul in- 
tentat de dl. N.G. Rădulescu pentru călcare de teren 
săvârşită cu ocazia împrejmuiri terenului cazărmii citatu- 
lui regiment. Astfel că se solicita ca la termenul fixat mi- 
nisterul şi Garnizoana Piteşti să fie reprezentate de 
Regimentul 6 Artilerie”. 

De data asta cele două instituţii militare au fost repre- 
zentate în instanță de căpitanul Sterian, care raporta ca 
prezentându-se în ziua de 13 august la Judecătoria Ocolu- 
lui 1 Piteşti, reclamantul a cerut amânarea pentru a patra 
oară, invocând viciul de procedură, deoarece nu se primi- 
se dovada pentru primirea citaţiei de către Ministerul de 
Război, fapt ce l-a determinat pe căpitanul Sterian să 
completeze că „și de data aceasta”, atât el, cât şi judecă- 
torul, s-au convins că reclamantul într-adins şi în mod 
sistematic nu îndeplineşte procedura, căutând să tărăgă- 
nească afacerea, crezând „poate” că se va cădea la pace şi 
astfel va obţine oarece despăgubiri”. 

A urmat o serie de amânări, până în martie 1903, când 
căpitanul Sterian Ion a întocmit următorul referat expli- 
când de ce s-a amânat până la 5 mai: 

„I-iu Dnu. avocat public nu s-a putut prezenta la în- 
ştiințare, deşi a fost înştiințat la timp, plecând în ajun la 
Bucureşti în interese de serviciu. 

„II-lea Dnu. N.G. Rădulescu, de meserie apărător pe 
la judecătoriile de ocol, a cerut şi de astă dată amânarea, 
pretextând că n-a putut îndeplini procedura pentru a şap- 
tea oară, invocând ridicolul motiv că prin noua organizare 
a polițiilor, pusă acum în aplicare, s-au schimbat comisarii 
şi sub comisarii şi n-a avut cine să-i distribuie citaţiile”. 

Pentru ca spre sfârşit să-şi rezerve dreptul câtorva opi- 
nii personale: „Dnu. reclamant nu caută decât să ne şica- 
neze, fapt de altfel destul de bine constatat şi de către dnu. 
judecător al Ocolului L-iu, care l-a somat categoric în şe- 
dință că pentru cea din urmă oară îi mai admite amânarea 
solicitată, recomandându-i să sfârșească o dată cu astfel 
de şicane sau să-şi retragă acțiunea, scopul dlui. Rădules- 
cu după cum l-am înţeles, nu este altfel decât de a obține 
ceva despăgubiri băneşti, căzând la învoială cu noi, căci 
chiar s-a pronunțat în acest sens în fața câtorva avocați, 
zicând că statul este bogat şi are de unde lua. 

Căci toate aceste amânări nu le pot pricepe, mai ales că 
sunt şase luni de când s-a fixat o cercetare la faţa locului 
pentru ca reclamantul să probeze cu martori turburarea de 
posesie şi nici până astăzi n-a fost în stare să găsească o zi 

în care să ia pe judecător şi să meargă la făţa locului, aşa 
că nici la 5 maiu nu se va putea judeca afacerea, de nu se va 
îndeplini până atunci această formalitate. În orice caz, ar fi 
bine ca ministerul să intervie pe lângă Ministerul Domenii- 
lor spre a se da ordin Dlui. avocat al statului să se interese- 
ze mai de aproape de această afacere”. 

Aceeaşi opinie o avea şi avocatul public, împărtăşită în 
nota din 30 aprilie 1903 când anunţa M.R. că nu se va pre- 
zenta înaintea judecătorului de pace de la Ocolul I Piteşti în 
ziua de 5 mai, deoarece reclamantul nu s-a destoinicit să 
facă cercetarea locală ordonată de judele de pace: „[...] 
Crede că tot amânându-se procesul, va pune în poziție re- 
gimentul să-i dea ceva pentru a scăpa de şicane””. 

Pe 19 septembrie 1904, comandantul Regimentului 6 
Artilerie, colonelul G. Stroescu, raporta Brigăzii 2 Artile- 
rie la Bucureşti că: „Sunt aproape patru ani de când re- 
gimentul a fost chemat în judecată [...] de către un domn 
NG. Rădulescu care are grădină în vecinătatea cazărmii, 
pretinzând că cu ocazia împrejmuirii curții cazărmii i-am 
fi cotropit o bucată de pământ. 

De atunci poate că ne-am prezentat de zece ori şi nicio- 
dată nu ne-am putut înfăţişa în fond, căci reclamantul care 
este de profesiune apărător pe la judecătoriile de ocoale, 
cunoscând toate meşteşugurile, n-a făcut decăt să ne şicane- 
ze, ducându-ne dintr-o amânare în alta până când, în fine, 
judecătoria a hotărât să se facă la faţa locului o cercetare 
locală, cu care ocazie reclamantul să probeze în faţa jude- 
cătorului prin martorii săi turburarea de posesie. 

În timp de un an şi jumătate n-a găsit însă o zi dispo- 
nibilă pentru cercetarea locală, invocând în timpul aces- 
ta diferite pretexte: I-iu că este bolnav, 2-lea că timpul 
nu este favorabil, fiind ploaie sau ninsoare şi în fine 3-lea 
că lipsesc din oraş martorii de care are nevoie. 

În cele din urmă, judecătorul convingându-se că sco- 
pul reclamantului nu este de se judeca, ci d-a ne şicana, 
în ziua de 2 septembrie anul trecut a scos din rol proce- 
sul până când reclamantul va putea găsi o zi pentru cer- 
cetarea la faţa locului. 

Din toate acestea se vede, după cum am avut onoarea 
a raporta şi în anul trecut, că scopul dlui. Rădulescu nu 
este de se judeca cu noi, ci a face o tranzacție, aşa că 
dându-se ceva despăgubiri băneşti, să închidă acţiunea. 

AStăzi, după atâta timp a redeschis procesul, regi- 
mentul fiind citat pentru ziua de I-iu octombrie şi sunt de 
părere că ar fi mai bine să judecăm înainte decât să că- 
dem la învoială, căci se învaţă rău şi mai curând sau mai 
târziu ni se va intenta iarăşi vreo acţiune, dacă nu de ac- 
tualul reclamant, probabil de către ceilalți vecini, aşa că 
nu vom scăpa niciodată de asemenea procese”. 

Pentru ca în încheiere să revină cu propunerea ca Mi- 
nisterul de Război să se înțeleagă cu Ministerul Domenii- 
lor pentru a da ordin avocatului statului să se prezinte în 
instanță şi să apere interesele regimentului” 

Pe 2 octombrie 1904, comandantul Regimentului 6 
Artilerie raporta Ministerului de Război că în ziua de 1 
octombrie, prezentându-se la judecătoria Ocolului ca de- 

legat din partea regimentului, căpitanul Sterian Ion a vă- 
zut cu mare surprindere că reclamantul N.G. Rădulescu 
cu care erau în proces de aproape patru ani, pentru că i- 
am fi cotropit o bucată de teren, n-a redeschis procesul 
cel vechi, ci cheamă ministerul în judecată pentru motivul 
că în anul 1901 nişte boi ai regimentului ar fi scăpat din 
grajdiu şi i-ar fi făcut stricăciuni într-o livadă ce o are în 
apropierea cazărmii. 





PEN Poiana 








Poarta Eroilor - monument închinat eroilor Regimentului 4 
Infanterie şi care străjuia calea de acces în unitate 


De trei ani şi jumătate n-a putut îndeplini procedura şi 
regimentul n-a luat cunoştinţă de această plângere a re- 
clamantului decât în ziua de 1 octombrie curent. 

Cum şi această acțiune intentată de reclamant este lipsi- 
tă cu desăvârşire de seriozitate, lucru despre care s-a con- 
vins până la evidență Judecătoria, i s-a mai acordat încă un 
ultim termen în ziua de 15 noiembrie 1904, pentru a înde- 
plini procedura, căci după toate probabilitățile avea să i se 
respingă acţiunea ca nefondată. Fapt ce l-a determinat pe 
căpitanul Sterian să scrie că: “reclamantul, de meserie 
apărător la Judecătoria de ocol nu trăieşte decăt din astfel 
de expediente şi de câțiva ani nu face decât să intenteze 
acțiuni tuturor regimentelor din această garnizoană, cre- 
zând că poate va profita ceva din toate acestea'”.. 

La 10 martie 1907, din Piteşti, avocatul public Stoe- 
nescu comunica Ministerului de Război că deja introdu- 
sese cerere de perimare pentru acţiunea dlui. N.G. 
Rădulescu”. Drept urmare avocatul public a trimis cartea 
de judecată”. 

Numai că acelaşi avocat public înştiința ministerul că 
N.G. Rădulescu dovedind înaintea Judelui Ocolului I Pi- 
teşti la înfăţişarea de la 1 octombrie 1907 că făcuse apel 
în contra cărţii de judecată şi cum din eroare Grefa Tri- 
bunalului local atestase că nu se făcuse apel, s-a admis 
contestațiunea. 

Chestiunea s-a mai lungit ceva timp, în cele din urmă 
N.G. Rădulescu a fost condamnat la plata sumei de 10 lei, 
drept cheltuieli de judecată, fapt ce a determinat Ministe- 
rul de Război să solicite Ministerului Finanţelor ca în 
momentul plăţii să primească o copie de pe recipisă pen- 
tru a clasa dosarul“*. 





3! Ibidem, £. 104. 
*2 Ibidem, £. 106. 
53 Ibidem, £. 108-110. 
54 Ibidem, f. 123. 

Ceea ce s-a şi întâmplat, punându-se capăt acestui 
proces, a cărui desfăşurare a fost interesantă atât din per- 
spectivă juridică, putându-se constata modul cum se exe- 
cuta actul judecătoresc şi importanţa acordată proprietăţii, 
fie a statului, fie privată. 

Acţiunea este interesantă mai cu seamă pentru desco- 
perirea topografică şi toponimică a acestei margini de 
oraş, prea puţin cunoscută de către piteşteni în comparaţie 


cu alte zone ale urbei, datorită destinaţiei ce i s-a dat, 
anume de spaţiu rezervat aşezămintelor militare din Gar- 
nizoana Piteşti. Toponimul cartier militar ne permite să 
afirmăm că târgul Piteştilor era un centru militar impor- 
tant în proiectul desăvârşirii unităţii naţionale, dovadă 
cele trei regimente prezente aici, care au marcat nu numai 
topografic spaţiul urban, dar şi economic, social şi cultu- 
ral. 


Piteştiul în timpul ocupației germane 
(1916-1918) 


(continuarea articolului din nr. 2(28)/2013) 


Abuzurile şi-au făcut simțită prezenţa şi în acest do- 
meniu. Preţurile la fructele uscate fuseseră stabilite prin 
ordinul Comandamentului Suprem von Mackensen, pe 
100 kg, astfel: mere uscate 220-240 lei; pere uscate 220- 
240 lei; prune uscate 140-160 lei; magiun fără zahăr 140- 
160 lei, iar prin ordonanța nr. 751 din 26 august 1918, 
acestea au fost aduse la cunoştinţa locuitorilor. Prin adre- 
sa din 23 septembrie 1918, prefectul îl înştiinţează pe mi- 
nistrul de interne că prin Ordonanţa Statului Major 
Economic nr. 30590 din 7 septembrie 1918 se prevedea 
rechiziționarea a 20% din cantitatea de fructe de la pro- 
ducători, cu prețurile mai sus amintite. Cu toate acestea, 
„zilnic însă primim reclamaţii că jandarmii austrieci re- 
chiziționează nu numai întreaga cantitate de prune ce se 
găsesc la producător, dar chiar şi prunele fermentate şi 
depozitate în buţi, din care locuitorii extrag ţuică, fapt 
pentru care populaţia este foarte alarmată şi vin neconte- 
nit la Prefectură cu reclamaţii”!. În continuare, prefectul 
îl roagă pe ministrul de interne să intervină energic pentru 
a curma aceste abuzuri. 

Un alt aspect dramatic al vieţii piteştenilor în timpul 
ocupaţiei este lipsa alimentelor de primă necesitate cu ca- 
re populaţia se confruntă la sfârşitul anului 1917, dar mai 
ales pe parcursul anului 1918. Poliţia locală aduce la cu- 
noştința prefectului prin adresa nr. 594 din 29 ianuarie 
1918 că „deoarece comercianții oraşului Piteşti nu indică 
prețul mărfurilor, cumpărătorii sunt expuşi a fi exploa- 
taţi” şi cere aprobarea Prefecturii să intervină pentru 
curmarea acestui abuz”. Contravenţiile urmau să fie con- 
statate de către Poliţie, iar infractorilor li se încheiau pro- 
cese-verbale, urmate de amenzi. A luat amploare specula 
cu o serie de produse ca ouă, marmeladă, nuci, unt, vin, 
ţuică, miei, viței, păsări, carne, pâine etc. O mare parte a 
acestor produse erau transportate cu trenul la Bucureşti, 
iar poliția cere urmărirea „speculanţilor, deoarece popula- 
ţia locală nu mai găseşte nimic pe piaţa locală””. Conform 
rapoartelor zilnice întocmite de poliţişti, cei prinşi cu ali- 
mente sau animale furate, încearcă frecvent mituirea cu 

diferite sume de bani sau cu produse. 

Viaţa socială va fi zguduită de creşterea alarmantă a 
infracţiunilor deosebit de grave cum ar fi spargeri, crime, 
la care se adaugă existența unor bande de ţigani care ata- 
cau la drumul mare şi care erau căutați de poliţia din tot 
judeţul Argeş, dar şi din judeţele limitrofe. Peste toate 
acestea, soldaţii germani, mulți dintre ei beți, spărgeau 
gheretele cu pietre, intrau prin efracţie în locuinţe, furau 
rufe, păsări şi alte bunuri din curţile cetăţenilor. Începând 
din luna aprilie a anului 1918, populaţia Piteştilor începe 
să se confrunte cu o acută criză de pâine. În urma demer- 
surilor făcute la Bucureşti, prefectul va primi adresa nr. 
5943 din 30 iulie 1918, din partea Ministerului de Inter- 
ne, prin care este înştiinţat că „ofiţerul care se ocupă cu 
aprovizionarea va face tot ce-i stă în putință pentru apro- 
vizionarea populaţiei civile, sperând că recolta cea nouă 
de grâu va acoperi nevoile şi se va reveni la normal”. 
Transportul promis se lasă aşteptat pe tot parcursul verii, 
determinându-i pe locuitorii oraşului să adreseze nume- 
roase plângeri către primar şi prefect. La revenirea făcută 
de Prefectura Argeş, pe 4 septembrie 1918, Ministerul de 
Interne trimite o nouă adresă prin care prefectul este înşti- 
inţat că „stagnarea transporturilor de alimente către Piteşti 
a survenit din cauza stocurilor restrânse şi că se vor lua 
măsuri ca transporturile să fie regulate, astfel ca să nu se 
mai dea loc la plângeri de asemenea natură”. În continu- 
are, aprovizionarea Piteştiului rămâne o problemă nere- 
zolvată, iar criza generală prin care trecea urbea se 
accentuează odată cu jafurile şi distrugerile pricinuite de 
ocupanți, cu ocazia retragerii din 12-15 noiembrie 1918. 

Situaţia deosebită determină Primăria Piteşti să aducă 
la cunoştinţa prefectului prin adresa 5910 din 20 noiem- 
brie 1918 că „oraşul Piteşti este lipsit de alimente ca po- 
rumb, grâu şi mălai şi cu onoare vă rugăm a interveni 
către Ministerul de Interne a lua măsuri, a ni se procura 
din vreme cele arătate mai sus”. Acutizarea crizei în zile- 
le care au urmat determină trecerea la măsuri severe. Ast- 
fel, prin adresa 6052 din 29 noiembrie 1918, Primăria 
aduce la cunoştinţa prefectului că „stocul de faină mai 
ajunge până la 22 decembrie a.c. şi deocamdată nu există 

surse de aprovizionare. Pentru a preveni o lipsă cu totul 
de pâine, suntem de părere, dacă şi D-voastră admiteţi, să 
reducem la jumătate porția zilnică. Bineînţeles, această 
reducere se va face în cazul când nu se va obţine nici o 
cantitate de grâu'”. În sfârşit, prin adresa 8206 din 30 no- 
iembrie 1918, Directorul aprovizionării din Muntenia din 
cadrul Ministerului de Război aduce la cunoştinţa prefec- 
tului „că în depozitul Costeşti au rămas suficiente cereale 
după retragerea armatei germane cum sunt: 70 vagoane 
de grâu, 30 vagoane secară şi 2000 kg porumb. Putem 
acorda Piteştiului 20 vagoane grâu, 10 vagoane secară, 
2000 kg porumb, cu rugămintea expresă ca restul să fie 
expediat fără întârziere la Bucureşti, gara Obor.” 

În contextul înaintării armatelor Puterilor Centrale în 
zona din sudul munţilor Carpaţi, autoritățile române au 
anticipat că unele localități ar putea fi bombardate. În lu- 
na septembrie a anului 1916, Ministerul de Interne a ex- 
pediat către prefecturile judeţelor din sudul României 
broşuri cu imagini ale siluetelor „aeroplanelor armatei 
române”. Se recomanda „a le distribui tuturor autorităţilor 
administrative şi polițieneşti din judeţul Dvs. precum şi 
posturilor de jandarmi”. Se preciza că avioanele româ- 
neşti poartă ca semn distinctiv tricolorul „în formă de 
cerc”. Se atrăgea atenția că „diferitele posturi să nu tragă, 
în timpul zilei în avioanele ce-ar sbura pe deasupra lor, 
mai înainte de a fi recunoscute că sunt avioane inamice”. 

La jumătatea lunii septembrie 1916, se revine cu un 
material mai complet „reprezentând siluetele aeroplanelor 
armatei noastre precum şi a dirijabilelor şi avioanelor în 
serviciul armatelor germane, austro-ungare şi bulgare”. 
La 22 septembrie 1916, se comunică Prefecturii Argeş că 
trebuie să constituie o comisie specială „pentru constata- 
rea şi evaluarea pagubelor cauzate de bombardările ina- 
micilor”. Ca măsuri de protejare a populaţiei, Statul 
Major al Armatei I, a emis un ordin, în cazul în care din 
aparatele se zbor inamice s-ar lansa bomboane sau ali- 
mente otrăvite. Conform acestui ordin „absolut nimeni să 
nu consume nici un fel de bomboane sau alimente găsite 
aruncate în cale”, iar „toate obiectele găsite întâmplător 
pe străzi sau câmpii, vor fi lăsate pe loc, fără a le atinge 
anunţându-se îndată autorităţile civile sau militare”. Pen- 
tru a preveni efectele unor atacuri aeriene, Prefectura ju- 
dețului Argeş a emis o ordonanță. În cazul în care ar 
exista informaţii că „aeroplane vrăşmaşe” s-ar îndrepta 
spre Piteşti, fluierul (sirena) de la moara Progresul din 
Târgul din vale va fluiera timp mai mult, în mod prelung 
şi neîntrerupt. După aceasta, fluierul va înceta şu publicul 
va continua să se ferească şi nu va părăsi locuinţele şi 
pivnițele până când nu va auzi din nou fluierul de la moa- 
ră, repetat de trei ori în mod scurt şi întrerupt; aceasta din 
urmă fiind semnalul că aeroplanele vrăşmaşe s-au depăr- 
tat de oraş. Publicul e dator ca îndată ce va auzi sunând 
fluierul de la moară, să se refugieze de pe străzi şi de prin 
curți, prin prăvălii, locuinţe şi-n pivniţi; iar cei aflați la 
etaje superioare să se refugieze la etajul de jos, ferindu-se 
însă a sta în dreptul ferestrelor şi uşilor pe unde pot pă- 
trunde schijele de la bombe, fiind cunoscut că ravagiile 

aeroplanelor sunt mult mai mari asupra celor surprinşi pe 
străzi sau în curți/. Comercianții vor trage obloanele pră- 
văliilor, lăsând însă oblonul uşei din mijloc jumătate tras 
şi nu vor închide uşa cu cheia pentru ca trecătorii sur- 
prinşi pe stradă, să se poată refugia imediat. Tot de ase- 
menea persoanele particulare sunt obligate a nu închide 
uşile caselor, lăsând posibilitatea trecătorilor să se refugi- 
eze. Cei cari vor închide uşile, împiedicând publicul să nu 
se poată refugia în cazul când din bombardări vor rezulta 
răniri sau ucideri de persoane vor fi dați judecatei ca păr- 
taşi la ucidere cu voință. Circulațiunea pe strada principa- 
lă, pe unde de obicei orăşenii-şi fac plimbarea va fi cât se 
poate de redusă şi numai pentru cei cari au voe absolută 
să treacă, sau a face cumpărături de la magazine, fiind 
cunoscut faptul că aviatorii vrăşmaşi aruncă bombe acolo 
unde văd circulaţiunea mai mare; se interzice dar preum- 
blarea fără interes pe strada principală (Şerban-vodă) cum 
şi pe celelalte străzi. Asemenea pe pieţe se interzice staţi- 
onare publicului fără interes. Aceste măsuri, fiind luate în 
interesul personal, pentru a apăra viața cetățenilor, se va 
executa cu stricteţe de către autoritatea polițienească, în 
cazul când cetăţenii nu-şi cunosc singuri interesul de a se 


feri de moarte”&. 








Gara din Piteşti în anul 1900 


În data de 9 noiembrie 1916, aparate de zbor aparţi- 
nând Puterilor Centrale au bombardat oraşul Piteşti deşi 
această localitate nu prezenta importanță militară. Într-un 
raport redactat către prefectul judeţului de către poliţie se 
menţiona: „Am onoare a raporta că aeroplanele vrăşmaşe 
au aruncat astăzi ora 3 p.m. şapte bombe în următoarele 
locuri: 

1) În strada Tudor Vladimirescu (dosul abatorului) 
unde bomba a pătruns prin acoperiş, în casa lui Hristea 
Mateş, măţar, distrugând odaia dinspre stradă şi bagajul 
chiriaşului Nocolae Velingher. 

2) În curtea caselor D-lui farmacist N. Iliescu strada 
Frații Goleşti nr. 28 locuite de chiriaşul C-tin Iordan. 
Bomba a căzut în curte, lângă colțul casei distrugând o 
galerie şi obiectele din două odăi, unde schijele au pă- 
truns prin fereastră şi prin scândurile galeriei, rănind în 
acelaşi timp pe D-na Filofteia C-tin Iordan la umărul 
drept. 

3) În zăvoiul din dreptul abatorului, rănind grav doi 

locuitori şi două femei, toți din comuna Racoviţa, acest 
judeţ care păşteau vitele în Zăvoi. Tot în acest loc a mai 
fost rănit pe față şi la mâna dreaptă, un caporal din Co- 
loana 4-a de Subzistenţă. Victimele au fost transportate la 
Spitalul militar de evacuare, din B-dul Elisabeta (Şcoala 
Nicolopol). 

4) În strada Craiovei, trei bombe la: Radu Sămăreanu 
nr. 152, la Ion Dogaru nr. 157 şi la Bariera Craiovei, unde 
câteşitrele bombele au căzut în grădini fără a cauza vre-o 
stricăciune. 

5) A şaptea bombă a căzut în grădina lui lon Popescu, 
din strada Smârdan nr. 16 unde n-a cauzat nici o strică- 
ciune””. 

Un alt atac aerian asupra oraşului Piteşti a avut loc a 
doua zi în 10 noiembrie. În documentul privind evaluarea 
bombardamentului erau prezentate următoarele: „La ora 
10 a.m. în strada Maior Giurescu nr. 6 s-a aruncat o bom- 
bă pe acoperişul unde locuieşte Vasile Bachidis, distru- 
gând acoperişul pe o întindere de 3 m.p. şi tavanurile de 
la două camere şi douăzeci de geamuri. Din această bom- 
bă schijele au sărit la casa cu nr. 4 din aceeaşi stradă locu- 
ită de G. Niţuleascu, funcționar C.F.R. unde au spart 19 
geamuri şi au ucis pe un copil al său anume Gheorghe în 
etate de 5 ani. Alte schije tot din aceeaşi bombă au sărit în 
strada Cuza Vodă nr. 23, ce este în apropiere, la locuinţa 
lui Borcea Ion, funcționar C.F.R. rănind destul de grav la 
mână, pe soția sa anume Zoe, spărgând 14 geamuri şi un 
cazan de aramă. O altă bombă a explodat în Târgul din 
Vale, în fața oborului de vite, rănind grav pe Plutonierul 
Hagiu şi soldatul Toma Ion din coloana 13 de reparații şi 
trei femei şi au ucis doi cai şi trei juniei. 

La rampa gării locale, o bombă a lovit un vagon, ră- 
nind uşor prin spărturi de geamuri trei soldați. A patra 
bombă a căzut într-o câmpie din strada Colonel Chicoş, 
fără să cauzeze vreo stricăciune. După amiază, la ora 2, 
trei bombe au fost aruncate în Târgul din Vale, unde au 
ucis 60 de vite cornute ale țăranilor care le adusese spre a 
le vinde comisiei de aprovizionare a armatei. La ora 3 
p.m. alte şase bombe au fost aruncate tot în Târgul din 
Vale, unde aviatorii duşmani au observat aglomeraţie de 
locuitori şi vite aduse pentru comisia de aprovizionare, 
rănind grav pe băiatul Gheorghe Toartă de 15 ani din co- 
muna Jiblea şi s-au spart geamurile prăvăliei comercian- 
tului Dumitru Ionescu. La ora 3 p.m. două bombe au 
căzut la rampa gării, ucigând 4 cai ai coloanei 7 Subzis- 
tență, doi oameni bătrâni anume Gheorghe Ana din loca- 
litatea Boişoara şi Nae Nicolescu din acest oraş, strada 
Maior Giurescu, precupeţ, în etate de 64 de ani. 

Acestea au fost urmările atacurilor aeriene executate 
asupra oraşului Piteşti. Peste puţin timp oraşul avea să fie 
ocupat de către armatele Puterilor Centrale, cetăţenii 
confruntându-se cu alte greutăţi şi fiind obligați să supor- 
te consecințele ocupației armatelor inamice. Cei doi ani 
de ocupație germană au lăsat urme adânci în memoria lo- 
cuitorilor Piteştiului, bătrânii oraşului povestind şi astăzi 
ororile petrecute în acea vreme, amintindu-şi cu profundă 

tristețe mizeria şi vexaţiunile pe care le-au trăit atunci. 
Pagubele materiale suferite de oraş în cei doi ani de ocu- 
paţie au fost calculate la suma de 2.290.553 lei şi 45 bani, 
la care se adaugă pierderea incalculabilă suferită de jude- 
țul Argeş, prin distrugerea unei părți a fondului arhivistic. 
Prin referatul nr. 5370 din 7 iulie 1918, arhiva şi re- 
gistratura Serviciului Administrativ judeţean, îl anunţa pe 
prefect că „...acte importante s-au cărat la serviciul mu- 
nicipal cu trăsurile de salvare, după ce au fost dezinfecta- 
te şi s-au încuiat într-o cameră. în arhiva — subsol au mai 
rămas dosarele Prefecturei 1860-1916, care dosare vedem 
că s-au transportat şi se transportă de către soldaţi austri- 
eci la gârlă, din ordinul D-lui General Comandant al Dis- 
trictului Argeş VI”. A fost distrus atunci fondul arhivistic 
al judeţului Argeş pe o perioadă de 75 ani, bogat în do- 
cumente referitoare la evenimentele istorice locale din 
secolul trecut şi începutul acestui secol, care a ars pe ma- 
lul Argeşului, din ordinul comandamentului german. 
După încheierea primului război mondial, istoria con- 
temporană a României este marcată de Marea Unire din 
1918, care va stimula evoluția materială şi spirituală a 
țării, aspect general în care se încadrează şi oraşul Piteşti. 
După hotărârea adoptată la Alba Iulia, de înfăptuire a Ma- 
rii Uniri la 1 decembrie 1918, piteştenii au susţinut cu de- 
osebit entuziasm desăvârşirea statului naţional unitar 
român. Publicaţiile: „Glasul Argeşului”, „Lumea No- 
uă”, „Vocea Argeşului”, „Glasul Ţărănimii”, aparţinând 
grupărilor politice argeşene au exprimat în cuvinte alese 
bucuria unirii Transilvaniei cu Ţara. La 29 mai 1919, pes- 
te 1000 de locuitori din Piteşti au participat la adunarea 
cetățenească prin care s-a manifestat sprijinul pentru acti- 
vitatea delegaţiei române la Conferinţa de pace de la 
Paris, felicitând-o pentru susținerea dreptăţii cauzei româ- 
neşti'!. Populaţia orașului Piteşti, asemenea tuturor locui- 
torilor României, a beneficiat de prevederile legilor din 
anii 1920-1922 şi ale Constituţiei din 1923, a participat la 
alegerile care au urmat Marii Uniri, a acţionat pentru re- 
facerea şi sporirea potenţialului economic, urbanistic şi 
cultural al oraşului, pentru depăşirea greutăților din anii 
primului război şi ocupaţiei germane din anii 1916-1918. 


NOTE: 

! Ibidem, dosar 20/1917, f. 177-178. 
2 Ibidem, dosar 20/1917, f. 182. 

3 Ibidem, dosar 8/1917, f. 250-251. 
+ Ibidem, dosar 32/1918, f.150. 

5 Ibidem, dosar 32/1918, f. 151-152. 
€ Ibidem, dosar 32/1918, f..237. 

7 Ibidem, dosar 8/1917, f..139. 

5 Ibidem, dosar 34/1918. f..203. 

” Ibidem, dosar 25/1918, f..3. 

10 Jbidem, dosar 25/1918, £. 4-17. 

1! Jbidem, dosar 34/1918. f. 27. 

Aspecte privind rebeliunea legionară 
din 21-23 ianuarie 1941 în judeţul Argeș 


După rebeliunea legionară din 21-23 ianuarie 1941, 
evenimentele petrecute în județul Argeş pot fi cumva re- 
constituite pe baza notelor informative întocmite de orga- 
nele abilitate precum Legiunea de Jandarmi Argeș, Poliţia 
oraşului Piteşti sau Parchetul Militar. 


Armand Călinescu — dușman şi după moarte 











—" 





La Curtea de Argeş era o puternică organizație legio- 
nară condusă de avocatul născut în comuna Şuici, Dumi- 
tru Apostol. Acesta era şi preşedintele Cooperativei 
Forestiere „Munţii Argeșului” din Curtea de Argeş. Sedi- 
ul organizaţiei legionare se găsea în strada Negru Vodă, 
nr. 47, una dintre clădirile Cooperativei. De asemenea, în 
cadrul conducerii organizaţiei de legionari se aflau şi ca- 
dre didactice, profesori preoți ai Seminarului Teologic 
din orașul Curtea de Argeş, iar ca membri o serie de elevi 
seminariști. Înainte de rebeliune „a fost adus din piaţa 
oraşului bustul lui Armand Călinescu (care) a fost scui- 
pat, lovit cu ciocanul, i s-a ataşat la gât o hârtie...” (de- 
clarația primarului oraşului Curtea de Argeş, Mihai |. 
Ştefănescu-Goangă)'. În seara zilei de 21/22 ianuarie 
1941, doi elevi ai Seminarului Teologic, Ionescu Florian 
şi Dragomir Grigorie, l-au forțat pe paznicul cimitirului 
orăşenesc, sub amenințarea armei, să le predea cheile de 





! Consiliul Naţional pentru Studierea Arhivelor Securităţii (se 
va citi în continuare C.N.S.A.S.), dos.P.000961, vol. 1 — Apos- 
tol Dumitru, f. 42. 

la cripta familiei Călinescu”. Cei doi, ajutaţi de legionarii 
Niţă Gheorghe şi Preda Constantin, angajaţi ai Coopera- 
tivei Forestiere „Munţii Argeșului”, au ridicat placa de 
mormânt a lui Armand Călinescu. 

Seara următoare, pe 23 ianuarie, aproape de miezul 
nopții, legionarii amintiţi mai sus, ajutaţi şi de alte per- 
soane dintre care a fost identificate Popescu Gh. Ion şi 
Popescu Ion, ambii contabili la Cooperativa amintită, au 
minat cavoul fostului prim-ministru și apoi l-au detonat”. 
După înăbuşirea rebeliunii, conform relatărilor locotenent 
colonelului Modest Isopescu, comandantul Legiunii Ar- 
geş: ,„„Cavoul este crăpat, o parte din acoperiş şi plasa din 
faţa criptei este stricată, iar parte din acoperișul sicriului 
lui Armand Călinescu este stricat, aşa că i se vedeau pan- 
tofi. Prin grija primarului orașului Curtea de Argeş, s-au 
astupat crăpăturile în mod provizoriu cu cărămizi, 
anunțându-se familia ca să vină să ia măsuri de repararea 


criptei”?. 


În apărarea regimului legionar 


În adresa trimisă la 3 martie 1941 de șeful Poliţiei Pi- 
tești către parchetul Militar al Corpului de Armată Craio- 
va, se arată cu privire la plecarea legionarilor din Curtea 
de Argeş spre Piteşti: „Avem onoarea a înainta alăturat un 
dosar compus din 12 file relative la cercetările făcute 
asupra rebeliunii din zilele de 21-23 ianuarie 1941 în ora- 
şul Curtea de Argeş. Din cercetările întreprinse, am stabi- 
lit că, de către avocatul Dumitru Apostol din Curtea de 
Argeş, şef de sector legionar, au fost aduşi şi transportaţi 
în maşini circa 70-80 de legionari la Piteşti, în ziua de 22 
ianuarie 1941. Toţi declară că nu au ştiut de ce au fost 
chemaţi la Pitești şi că fostul prefect i-a chemat telefonic. 
În afară de participarea la rezistența pasivă de la Pitești, 
conduși fiind de susnumitul avocat, aceştia nu au comis 
alte acte. Din cercetări, am mai stabilit că Marin Bădescu, 
croitor din Pitești, ar fi condus echipa de legionari care a 
ocupat oficiul de Telefoane din Piteşti, dar susnumitul 
croitor neagă faptu'5. Documentul relatează sintetic eve- 
nimentele care pot fi descrise pe baza altor documente de 
arhivă. La ordinul telefonic al prefectului legionar col. 
Mihai Georgescu şi al comandantului legiunii pe judeţul 
Argeş, lon Cămănescu, toți şefii de sectoare din judeţ tre- 





2 Arhivele Naţionale Direcţia Judeţeană Argeş ( se va citi în 
continuare A.N.D.J. Argeș), fond Prefectura Argeş, dos. 
14/1941, f. 80-82. 

3 Ibidem. 

* Ibidem, Legiunea de Jandarmi Argeș, dos.14/1941, f. 43-44. 

5 C.N.S.A.S, dos. P.000981, vol. 1, £.2. 

buiau să aducă oamenii la Piteşti pentru apărarea statului 
legionar. În seara de 21 ianuarie 1941, Dumitru Apostol, 
şeful de sector din Curtea de Argeş, a convocat conduce- 
rea legionară şi pe studenții legionari seminarişti. S-a ho- 
tărât plecarea spre Piteşti, pentru a doua zi. 

Zvonurile circulau cu repeziciune, agitând spiritele: 
„atacul comuniștilor, acțiunile francmasoneriei, a jidani- 
lor...”%. În declaraţia avocatului Dumitru Apostol după 
evenimente, acesta sublinia: „la Bucureşti, comuniştii vor 
să răstoarne regimul legionar şi să ocupe instituţiile pu- 
blice; că dizidenţa legionară compusă din şefi excluşi din 
Legiune de către D-l Horia Sima s-au unit cu anumite 
elemente ostile Legiunii şi vor să răstoarne pe conducăto- 
rul Legiunii. În general nimeni nu știa nimic precis”. Cert 
este că legionarii din Curtea de Argeș în frunte cu Dumi- 
tru Apostol, dar şi cu alți capi ai sectorului, au plecat în 
ziua de 22 ianuarie 1941 spre Piteşti, la ora 12, unii într-o 
mașină de lemne, alţii cu o mașină mică. În jurul orelor 
13:30, au ajuns la Pitești, fiind întâmpinați de comandan- 
tul legionar pe judeţ, lon Comănescu”. În Pitești, se gă- 
seau legionari veniți din tot județul. Apoi au fost 
repartizați în punctele cheie ale orașului. Un grup de legi- 
onari în frunte cu Marin Bădescu a ocupat oficiul de Te- 
lefoane, având ordin precis de a nu lăsa pe nimeni să intre 
în clădire€. În Piteşti, au sosit şi trupe germane, gata ori- 
când să intervină. În noaptea de 22/23 ianuarie 1941, dar 
şi în prima parte a acestei zile, au avut loc discuţii, nego- 
cieri între reprezentanţii legionarilor şi ai armatei, nego- 
cieri ai căror arbitrii erau ofiţerii germani”. Tensiunea era 
foarte mare, deoarece prefectul legionar col. Mihai Geor- 
gescu nu dorea să cedeze în faţa noului prefect numit de 
armată, col. I.C. Zănescu. Din declaraţiile legionarului 
Dumitru Nicolae Iosifaru rezultă că: „Dl. Georgescu a 
refuzat să predea Prefectura, spunând că dumnealui a fost 
numit de prefect printr-un Decret regal şi că numai în ur- 
ma unui alt decret contrar se va retrage”!%. La discuţiile 
aprinse participa şi avocatul legionar Dumitru Apostol. 
Atunci când ofiţerii germani au insistat pentru schimbarea 
prefectului, aducând ca argument că aceasta este voinţa 
armatei, Dumitru Apostol în declaraţia sa susține că: 
„Susnumitul n-am cedat şi am spus chiar ofiţerilor ger- 
mani că şi-au îndeplinit misiunea”"!. În cele din urmă, 
legionarii vor ceda, inclusiv Dumitru Apostol care recu- 
noaşte că: „trebuie împăcare cu gen. Antonescu”!?. 

A doua zi, la ora 10,30, legionarii au fost convocați la 
sediul Legiunii din Grădina Publică unde li s-a servit ceai 
şi mâncare caldă'î. Restabilirea ordinii și acceptarea de 
către legionari a stării de fapt este evidenţiată în declara- 
ţia legionarului Dumitru D. Popescu, de profesie frizer: 
„După ce am plecat de acolo (Grădina Publică, n.n.) 
m-am dus la Prefectură în care timp a ieșit la balcon un 





€ Ibidem, £. 3. 

7 Ibidem. 

5 Ibidem, £. 9. 

” Ibidem. 

19 7bidem. 

! Ibidem, f. 36. 
12 Ibidem. 

15 Ibidem, f. 9. 

Domn ofiţer şi cu Comandantul Comănescu care au ţinut 
câte o cuvântare şi noi cei de pe afară am manifestat îm- 
preună cu armata pentru Conducătorul Statului, pentru 
M.S. Regele, toate acestea le-am executat la ordinul Co- 


mandantului Comănescu, după cuvântare”. 








Boboteaza anului 1941. Ultima fotografie oficială a lui Horia Sima 





În urma derulării anchetei, elevii seminarişti care au 
participat la profanarea mormântului lui Armand Călines- 
cu au fost judecaţi de Tribunalul Militar al Corpului I 
Armată Craiova, dar complicii lor, Popescu Ion şi Popes- 
cu I. Ion au dispărut de la domiciliu, fiind daţi în urmărire 
ca şi alte persoane părtașe la acel act de vandalism”. 
Avocatul Dumitru Apostol a fost condamnat la trei luni 
închisoare şi plata a 2000 de lei. După venirea comunişti- 
lor la putere, Dumitru Apostol a fost exclus din colegiul 
avocaţilor, împreună cu alţi 47 de avocaţi. A înființat un 
grup armat anticomunist în zona din Munţii Argeşului. În 
cadrul acestei organizații, se vor găsi şi legionari impli- 
caţi în evenimentele din ianuarie 1941. După căderea 
grupului, Dumitru Apostol şi alți membrii, dar şi sprijini- 
torii lor vor fi judecați şi condamnaţi. Conform sentinței 
nr. 1785/1.X11.1949, va fi condamnat la 25 de ani de 
muncă silnică!€. 

Scos din închisoare în 1950, va fi dus la marginea lo- 
calităţii natale, unde va fi executat de căpitanul de securi- 
tate Cârnu. 





* Ibidem, £. LI 

15 A.N.D.]. Argeş, Legiunea de Jandarmi Argeş, dos. 14/1941, 
f. 86 

15 Arhivele Militare Române, Fond Sentențier, Sentința nr. 
1785/1.X11.1949, Tribunalul Militar Craiova, p.413-419 

Din istoria învățământului 
comercial piteştean 


Lipsa unui învățământ comercial pentru un spaţiu ge- 
ografic întins „de la Ploieşti — Bucureşti la Craiova”, a 
determinat înființarea la Piteşti, în 1899, a unei şcoli par- 
ticulare de comerţ. Înainte de această dată, în diferite rân- 
duri, sute de comercianți din judeţele Argeş, Olt, Muscel 
şi Teleorman ceruseră şcoală comercială statului, judeţu- 
lui sau Camerei de Comerţ din Piteşti, fără rezultat însă!. 
În rândul iniţiatorilor intrau un grup de profesori ai liceu- 
lui local „lon C. Brătianu”, câţiva absolvenţi de şcoală 
comercială, legaţi de activitatea economică a oraşului şi 
câteva persoane de vază din localitate. În prealabil, gru- 
pul s-a asigurat şi de concursul material al Camerei de 
Comerț”. Comitetul de iniţiativă îl avea ca preşedinte pe 
Grigore T. Coandă, absolvent al Academiei Comerciale 
din Bucureşti şi director al Sucursalei Băncii Naţionale 
Piteşti; Camera de Comerţ s-a angajat pentru început să 
asigure o subvenție de 200 de lei, plus localul, respectiv 
două camere la parter în clădirea sa din bulevardul Elisa- 
beta nr. 7, încălzirea şi plata omului de serviciu, iar Pri- 
măria a contribuit cu „câteva bănci, o catedră şi o tablă de 
perete”. 

Şcoala ia ființă la 17 septembrie 1899, dar inaugura- 
rea ei se face în ziua de 3 octombrie, ora 10, „printr-o mi- 
că solemnitate care a avut loc în vechiul local al liceului 
din Piteşti”, aflat vizavi de sediul Camerei de Comerţ, 
unde a funcționat până la demolare şcoala generală nr. 3“. 
La inaugurare au participat Grigore T. Coandă, Nicolae 
Brânzeu, Nicolae Bănescu, părintele Droucet, Toma 
Trifonescu, Apostol Dima şi lon Rădulescu, vicepreşe- 
dinte al Camerei de Comerţ, care conveniseră pe 2 oc- 
tombrie organizarea festivități de deschidere a şcolii”. 





! Arh. St. Piteşti, fond Şcoala Comercială, dos. 11902-1905, f. 
64, 80, şi 229; Arh. St. Buc,, fond M.C.I.P., dos. 253-1900,fl. 
29, N.E. Idieru, Istoria învățământului nostru comercial, partea 
a II-a, Bucureşti, 1909, p. 63 (Biblioteca Academiei Române). 

Z Idem, Arh. St. Buc., fond M.C.I.P., dos. 618-1901, f. 1; Arh. 
St. Piteşti, fond Primăria oraşului Piteşti, dos. 4-1904, f. 6 şi 6v; 
Ibidem, fond Şcoala Comercială dos. 2-1905, f. 10. 

ÎN.E. Idieru, op. cit., p. 63. 

“Arh. St. Piteşti, fond Primăria oraşului Piteşti, dos. 14-1899- 
1900, f. 91; Arh. St. Bucl, fond M.C.L.P., dos. 253-1900, f. 28; 
N. Vlad, T. Popescu, C. Fulgeanu, Monografia Liceului Nicolae 
Bălcescu din Piteşti, Piteşti, 1991, p. 21; Idieru fixează actul de 
apariţie a şcolii la 1 septembrie (n.a.). 

5 Arh. St. Buc., fond M.C.I.P., dos. 505-1904, f. 1; Nicolae Bă- 
nescu (1878-1971), revizor şcolar, profesor secundar şi profesor 
universitar de bizantinologie la universitățile din Cluj şi Bucu- 
reşti, vicepreşedinte de onoare al Asociaţiei de Studii Bizantine 

Cursurile au început pe 27 octombrie în două din săli- 
le liceului, deoarece localul Camerei de Comerţ s-a aflat 
în reparație până la 24 aprilie 1900; după această dată, 
şcoala va funcționa aproape neîntrerupt în localul reparat, 
deşi — Idieru — şcoala numai bine... nu se poate zice că e 
instalată“. Se pare că membrii Camerei de Comerţ au plă- 
nuit construirea unui „local special”, destinat exclusiv 
uzului şcolii comerciale, fie prin contractarea unui îm- 
prumut de la „Creditul funciar urban din Iaşi”, fie prin 
eforturi proprii, însumând 24.500 lei, conjugate cu ale 
Primăriei oraşului Piteşti, care urma să contribuie cu su- 
ma de 8.000 lei; din cauza „unor meschine animozităţi şi 
ale uneltirilor celor ce-şi dispută preponderența în locali- 
tate”, ridicarea localului nu s-a putut materializa, şcoala 
continuând să-şi desfăşoare activitatea „tot înghesuită în 
câteva dintre odăile de la etajul de jos al Camerei de Co- 
merţ, odăi strâmte, joase şi pline de igrasie””. În perioada 
1899-1903, Şcoala de Comerţ funcționează ca şcoală de 
gradul 1 (elementară). În primul an şcolar, 1899-1900, se 
înscriu şi frecventează cursurile 41 de elevi (36 de români 
şi 5 „israeliți”). Cu începerea anului şcolar următor, pro- 
fesorii şcolii, văzând că aceasta nu trece la stat, după cum 
sperau şi nedispunând de mijloace materiale suficiente, 
hotărăsc să nu mai înfiinţeze o nouă clasă întâi, ci să con- 
tinue a preda cursurile la clasa a doua, celor 19 elevi ce 
fuseseră promovați, la fel urmează şi anul şcolar 
1901-1902, când şcoala funcţionează doar cu clasa a tre- 
ia; la sfârşitul lui, din 19 elevi au promovat 17, reprezen- 
tând prima serie de absolvenţi ai şcolii“. Ca şcoală 
particulară, administraţia cădea în sarcina corpului profe- 
soral care hotărăşte ca învățământul să se predea gratuit; 
în schimb, programa utilizată până în 1902 era cea oficia- 
lă a şcolilor inferioare de stat”. Profesorii Şcolii Comerci- 





(1961-1971), Enciclopedia istoriografiei româneşti, Editura Şti- 
inţifică şi Enciclopedică, Bucureşti, 1978, p. 50. 

“NE. Idieru, op. cit., p. 72, profesor de istorie şi geografie la 
Şcoala Comercială „N. Kretzulescu” din Bucureşti (n.a.). 

ÎN.E. Idieru, op. cit., p. 73, „Anuarul Şcolii Elementare de Co- 
merț din Piteşti pe anul 1907-1908”, Piteşti, 1908, p. 5-6; Loca- 
lul Şcolii Comerciale din b-dul Elisabeta Doamna fusese 
proprietatea lui Costache Bogdan, iar apoi a intrat, prin cumpă- 
rare, în posesia Luxiţei Titeanu din Bucureşti, aceasta l-a închi- 
riat „Şcolii Primare de Fete”, Nr. 3 din Piteşti pe o perioadă de 
trei ani (23 aprilie 1898-23 aprilie 1901). 

NE. Idieru, op. cit. p. 64 şi 72; Arh. St. Buc., fond M.C.LP., 
dos. 253/1900, f. 28. 

” Arh. St. Piteşti, fond Şcoala Comercială, dos. 1/1902-1905, f. 
229-231. 

ale proveneau în mare parte de la Liceul „Ion C. Brătia- 
nu” şi se angajau să predea cursurile gratuit în primul an; 
personalul didactic şi administrativ cuprindea pentru pe- 
rioada 1899-1905 pe următorii: 

* Grigore T. Coandă, contabilitate (director) 
* Nicolae I. Apostolescu, limba română 
Nicolae Brânzeu, istorie 
Petre Nicolau, caligrafie 
Virgil Lupescu, istorie şi geografie 
Nicolae Teohari, aritmetică 
George Constantinescu, fizică şi chimie 
Vasile Vestemeanu, franceză, germană şi drept 
* Nicolae Bănescu, istorie 

* Dumitru Proistosescu, aritmetică 

* Constantin Ionescu, caligrafie 

* Ion Penciu, mărfuri (secretar la Camera de Comerţ 
şi primul secretar al şcolii)". 

Spiru Haret 


Au mai ţinut cursuri până la 1 aprilie 1906 Dumitru 
Pamfil, Mihai Mihăileanu, Scarlat Dumitrescu, Anastase 
Iliescu, Mihail Vasiliu, Dumitru Ghimpa, Anton Constan- 
tinescu, ş.a.m.d. În orarul clasei a treia era prevăzut şi 
obiectul igienă, predat de doctorul Corsin, medicul primar 





19 N.E. Idieru, op. cit., p. 73-74. Lată cum caracteriza Grigore 
Coandă începuturile Şcolii Comerciale piteştene într-o adresă 
trimisă la minister: „„...ne obligăm a preda noi studiile de partea 
literară, fără nici un alt ajutor din partea statului” şi „....ne obli- 
găm în acelaşi timp a căuta şi găsi printre colegii noştri de la 
liceu, profesori pentru partea ştiinţifică, precum şi un specialist 
pentru contabilitate”. Pe cerere, Spiru Haret, ministru al Instruc- 
țiunii Publice şi Cultelor rezoluţionează: „să mi se arate care 
sunt profesorii actuali şi ce titluri au şi dacă şcoala este cu ca- 
racter privat sau e fundată din inițiativa Camerei de Comerț” 
(Arh. St. Buc., fond M.C.L.P., dos.695/1904, f. 3). 

al oraşului!!. 

Anul şcolar 1902-1903 începe sub auspicii favorabile, 
admiţându-se înscrierea unei noi serii de elevi în clasa 
întâi, pe parcurs, greutățile materiale întâmpinate ca ur- 
mare a insuficienței fondurilor băneşti, îi determină pe 
profesori să inițieze un memoriu, în decembrie 1903, pe 
care îl înaintează ministrului Spiru C. Haret!” în care ara- 
tă că fără sprijin din partea statului această şcoală „va fi 
condamnată să dispară”. Ştiindu-l pe Haret un aprig sus- 
ţinător al învățământului românesc, dascălii îşi exprimau 
speranța că subvenţia din partea ministerului nu va întâr- 
zia să vină, deoarece, zic ei, „existenţa unei astfel de şcoli 
în acest centru al Piteştiului, o credem de imperioasă ne- 
cesitate”!5. Se introduce o programă proprie, diferită de 
cea oficială, a şcolilor de Comerţ Publice, în care studiile 
sunt repartizate pe patru ani de curs, din care ultimul era 
destinat practicii comerciale. Directorul justifică această 
măsură prin necesitatea simplificării învăţământului „prin 
scoaterea vechilor metode cu programele încărcate şi ab- 
surdităţile ce conțin unele manuale”, deloc accesibile ele- 
vilor, care treceau de la clasa a IV-a primară la 
învăţământul comercial, dându-se lecţiilor „un loc mo- 
dest, simplu, practic şi fără surmenaj intelectual”!*. 

Camera de Comerţ alocase pentru şcoală suma de 
2.000 de lei, iar Primăria promitea 500 de lei pentru anul 
şcolar 1903-1904, arătând că „ar fi o greşeală să se lase 
neîncurajată o instituţie la care cursurile se predau în mod 
gratuit şi în folosul general”. Interesant este că Ministrul 
Instrucțiunii Publice şi Cultelor aproba funcționarea şcolii 
cu programa diferită de cea a statului, printr-o adresă din 
august 1904, consemnând că pe viitor va da pentru şcoală 
o subvenție de 3.000 de lei anual, cu condiția să nu se 
micşoreze subvenția de 2.000 de lei servită de Cameră, 
iar Primăria să sporească subvenţia sa de la 500 la 1.000 
de lei pe an'$; el arată că şcoala urmează a funcționa aşa 





'! Ibidem, do. 505/1889-1904, f. 1; Arh. St. Piteşti, fond Şcoala 
Comercială, dos. 1/1902-1905, f. 64, 80 şi 8lv. 

12 De departe cel mai valoros ministru al Învăţământului pe care 
l-a avut vreodată România — într-o vreme în care mulți miniştri, 
aleşi pe criterii de clientelism politic, nu ştiau prea multe despre 
activitatea specifică a ministerului în fruntea căruia erau numiţi 
— Haret fusese şi întâiul român cu doctorat în matematici la Pa- 
ris, refuzând o strălucită carieră universitară care-l aştepta în 
capitala Franţei pentru a se dedica ridicării spirituale şi materia- 
le a neamului său, ca atâți alți cărturari din secolul al XIX-lea, 
educați în spiritul ideilor paşoptiste; activitatea lui ca reorgani- 
zator al învățământului românesc l-a îndrituit pe Nicolae Iorga 
să-l numească „om de bine” şi „marele ministru” (n.a.). 

15 Arh. St. Buc., fond M.CI.P., dos. 411/1903; În februarie 
1903, Coandă convoacă profesorii şcolii pentru a conveni cu 
aceştia o intervenţie la minister „pentru a contracara intenția 
Alexandrenilor de a înfiinţa o şcoală comercială sprijinită de 
stat; în condiţiile desființării gimnaziilor din Câmpulung şi Ale- 
xandria” (Arh. St. Piteşti, fond Şcoala Comercială, dos. 1/1902, 
f. 105). 

'4 Ibidem, £. 64 şi 81v. 

15 T. Mavrodin, Istoria Primăriei Piteşti, Ed. "Pământul", Pi- 
teşti, 1996, p. 53-54. 

1 N.E. Idieru, op. cit., p. 66-67; Arh. St. Piteşti, fond Primăria 
oraşului Piteşti, dos. 16/1904-1905, f. 64. 

cum se organizase „până ce actuala clasă a doua, devenită 
clasa a treia va absolvi” şi începând cu anul şcolar 
1905-1906 va primi „însăşi organizarea şcolilor statu- 
lui”"”. Dacă ţinem cont de faptul că a doua serie de elevi, 
după programa proprie de patru ani, începuse cursurile cu 
clasa întâi în septembrie 1902, înseamnă că urma să ab- 
solve în vara anului 1906 „în iunie 1905 Ministerul In- 
strucţiunii Publice şi Cultelor nu a mai admis ca cei 16 
absolvenţi ai clasei a treia să continue anul cu practică 
comercială!'*. În vara anului 1904 izbucnesc o serie de 
neînțelegeri între factorii care susțineau destinele şcolii: 
cunoscând intenția Ministerului de a întemeia o şcoală de 
stat, Grigore Coandă arată că nu pot fi lăsaţi elevii „cu 
studiile neterminate”, iar şcoala preconizată de minister 
poate înființa după aceea pentru a se face „ceva mai seri- 
os şi mai durabil”. 

În septembrie 1905, Ministerul Instrucțiunii Publice şi 
Cultelor numeşte un alt personal didactic, având ca direc- 
tor pe Mihail Mihăileanu”; i se pune în vedere lui Coan- 
dă să predea arhiva Şcolii Comerciale Particulare de până 
atunci, lucru care nu se realizează, după cum constată Ni- 
colae Idieru, venit la Piteşti în verile anilor 1906 şi 1908, 
în călătoriile de documentare pentru întocmirea istoricu- 
lui învăţământului comercial din ţară”. 

Coandă nu se ridica împotriva şcolii comerciale de 
stat ce începea să se înfiripe în septembrie 1905, el pro- 
testa față de maniera în care s-a înțeles să i se atribuie 
acesteia subvenţia, localul Camerei de Comerţ şi materia- 
lul didactic. La 17 septembrie 1905, în corespondenţa cu 
Camera de Comerţ el arată: 

Mă surprinde că dumneavoastră îmi comunicaţi azi, 
în preziua deschiderii cursurilor şcolii, că clasa mea de 
şcoală nu are loc din cauză că ați dat localul dumnea- 
voastră altei şcoli. Era... mai corect să vedeți mai întâi 
dacă aveți loc pentru alții, iar nu să luaţi localul pe care 
erați angajaţi a ni-l da nouă, să-mi fie iertat a nu vă înțe- 
lege deloc când spuneţi că «subvenţia şi materialul di- 
dactic existent... nu ni le puteți da, ele aparținând şcolii 
comerciale de până azi şi transmisibile şcolii ce urmea- 
ză». Cum transmisibile şcolii ce urmează? Credeţi dum- 
neavoastră că o instituţie ca a Camerei de Comerţ este 
un fel de apucătoare a drepturilor unora spre a le da în 
mod arbitrar altora? Dumneavoastră uitaţi, domnule 
preşedinte, că atunci când s-a votat subvenţia pe 
1905-1906 nu exista altă şcoală de comerţ, prin urmare, 
subvenția votată este a şcolii mele. Subvenţiile pe care le 
veţi vota pe viitor le puteţi atribui oricui voiți; pe aceasta 
însă, nu. Nu suntem însă, atât de lihniţi după bani şi în- 
trucât gândesc că cei de la şcoala ce nouă au nevoie de 
încurajare, le cedăm subvenţia. Noi am muncit trei ani nu 
numai fără subvenţii, dar cheltuind din buzunar, prin ur- 
mare nu avem nevoie de acest fel de încurajare. Noi gă- 





" Ibidem. 

15 NE. Idieru, op. cit., p. 67-69 şi tableta nr. 60. 

19 Arh. St. Piteşti, fond Şcoala Comercială, dos. 1/1902-1905, f. 
229-231. 

%N.E. Idieru, op. cit., p. 74-75. 

sim curaj şi răsplată în mulțumirea sufletească de a fi 
făcut lucruri utile, nu în subvențiuni. Prin urmare... re- 
nunț la subvenția dumneavoastră, dar la ceea ce nu re- 
nunț, ceea ce cer cu multă stăruință să mi se dea este 
localul şi cu deosebire materialul didactic cumpărat din 
banii noştri; materialul didactic care pentru noi va fi o 
evocare plăcută a unui timp prețios, utilizat în mod dezin- 
teresat pentru binele public”. 











Administraţia Financiară, azi Primăria Piteşti 


Într-o petiție adresată ministerului pe 27 septembrie, 
directorul consemna că refuzul Camerei de Comerţ de a 
pune la dispoziţie localul şi materialul didactic ne pune în 
imposibilitate absolută de a preda cursurile anului al 
IV-lea, cel mai important, lăsând elevii cu cursuri neter- 
minate, pierzând munca şi sacrificiile lor de trei ani. În 
finalul petiţiei se avertiza că „dacă nici până la 3 octom- 
brie 1905... nu voi fi dobândit dreptatea solicitată, voi fi 
nevoit a lăsa pe elevi liberi să facă ce vor crede de cuviin- 
ță, iar subsemnatul şi profesorii şcolii vor face apel la 
opinia publică spre a ne degaja de orice responsabilități 
atât faţă de elevi, cât şi faţă de societate”*. Răspunsul 
ministerului nu mai acorda şcolii particulare autorizaţie 
de funcționare în lipsa susținerii ei de către Camera de 
Comerţ, iar elevii urmau a fi sprijiniți să încheie cursurile 
anului IV, afectat practicii comerciale, pentru a primi re- 
partiţii pe la diferite „stabilimente” economice din oraş“; 
din statistica întocmită pe 23 iunie 1905, după susținerea 
examenelor generală, rezultă că din 16 absolvenţi 13 au 
fost repartizați la practică pe timpul vacanței astfel: patru 
la Banca Populară Piteşti, în specialitatea comerțului de 
bancă şi de cereale, unul la Camera de Comerţ şi opt la 
Rucăr, Clucereasa, Ştefăneşti, Roşiori, majoritatea pe 
lângă micul comerţ al părinților lor”. 

În cei şase ani de învățământ comercial particular, 
şcoala comercială din Piteşti, condusă de Grigore T. 
Coandă, a dat două serii de absolvenţi, totalizând 33 de 





2! Ibidem, p. 70. 

2 Arh. St. Buc., fond M.C.L.P., dos.695/1904. 

% Ibidem. 

* Arh. St. Piteşti, fond Şcoala Comercială, dos. 1/1902-1905, f. 
223-231; Autorizaţia de funcționare a şcolii a fost retrasă de 
către minister în octombrie 1905 (N.E. Idieru, op. cit., p. 71). 

*5 Arh. St. Piteşti, fond Şcoala Comercială, dos. 1/1902-1905, f. 
248 şi 248 v. 

elevi”“. Cum s-a văzut, şcoala a avut de depăşit în primii 
ani o serie de greutăți legate de procurarea materialului 
didactic pentru care profesorii au făcut sacrificii băneşti, 
cu atât mai mari cu cât sprijinul financiar din partea altor 
instituţii era insuficient, directorul recunoştea în august 
1904 că procurarea lui reprezenta „prima întrebuințare a 
fondurilor de care dispune şcoala”?”. Astfel, se reuşise 
achiziționarea a 26 de hărți geografice, din care una a 
României, 10 tabele intuitive, doi clopoței pentru sunat, 
un con, un cilindru, o prismă, o piramidă, unităţi de mă- 
sură a lichidelor, compas, echer şi un tabel colorat de mă- 
suri şi greutăţi, mobilierul consta în două dulapuri cu 
geam pentru cărți, arhivă şi mostre de mărfuri, un birou 
cu trei sertare, 28 de bănci, trei catedre, 10 scaune, trei 
table, şase cuiere de perete, un suport de umbrele, două 
călimări, ceas deşteptător... Idieru spunea că zestrea şco- 
lii, cuprinzând şi obiecte de mobilier, 260 de volume, al- 
cătuind un început de bibliotecă — majoritatea provenind 
de la „desființatul gimnaziu din Slatina”, totaliza suma de 
2.500 de lei*. 














Camera de Comerţ şi Industrie Piteşti, clădirea există şi astăzi în 
spatele Cinema Bucureşti şi al Primăriei fiind cunoscută ca fostul 
Liceu de Arte sau Casa Coandă 


Pentru anul şcolar 1902-1903, pe lista cărților reco- 
mandate elevilor figurau: „Gramatica, Sintaxa şi Stilul” 
de Ion Suchianu, „Contabilitatea în partidă dublă” de Te- 
odor Ştefănescu, „Aritmetica Comercială” de Gheorghe 
Gheorghiu şi „Fizica” lui Petre Poni. La obiectele chimie 
pentru clasa a II-a şi cursul mărfurilor, unde nu existau 
manuale, se făcea menţiunea: „se dictează de Dl. profesor 
respectiv”. În orarele şcolii comerciale, obiectele de cul- 
tură generală deţineau cea mai mare pondere, astfel orarul 
clasei a III-a cuprindea în anul şcolar 1901-1902, 29 de 
ore săptămânal, inclusiv sâmbăta, din care doar opt afec- 
tate disciplinelor comerciale: contabilitate, merceologie, 
drept comercial şi igienă; la obiectul contabilitate, şcoala 
solicită în august 1904 de la Banca Naţională a României 





SN E. Idieru, op. cit., tableta nr. 60. 

”7 Arh. St. Piteşti, fond Şcoala Comercială, dos. 1/1902-1905, £. 
167. 

% NE. Idieru, op. cit., p. 76-77; Arh. St. Piteşti, fond Şcoala 
Comercială, dos. 1/1902-1905, f. 220. 

% Ibidem, f. 1,2 şi 2v. 

„să i se trimită câte un exemplar din toate registrele adop- 
tate” pentru a servi elevilor în predarea cursului. Orele 
începeau la 8 dimineața până la Il şi continuau du- 
pă-amiaza între 14 şi 16“. În interesul controlului elevi- 
lor, în noiembrie 1904, directorul hotărăşte ca aceştia să 
înceapă a purta „chipiuri de culoare albastră cu bordură 
neagră „pentru a se deosebi de elevii de liceu". 

Examenele generale ținute la sfârşit de an, în luna iu- 
nie, se dădeau la limba română, aritmetică, contabilitate, 
merceologie, limbile franceză şi germană, geografie, isto- 
rie, drept, igienă şi caligrafie, erau foarte severe şi stabi- 
leau ordinea clasificării elevilor. Premianţii primeau 
„medalii de aur, argint şi bronz”, brevete de premii şi 
cărți”. Referitor la starea materială a elevilor, directorul 
aprecia într-o adresă trimisă la minister în 1903 că „sânt 
lipsiţi de mijloace, mai toți fii de țărani sau meşteşugari, 
ai căror părinți cu greu agonisesc traiul de toate zilele”, 
adăugând că în multe împrejurări profesorii au fost nevo- 
iți să intervină cu bani spre a cumpăra elevilor cărți şi ca- 
iete, iar Societatea de ajutor a copiilor săraci de a le 
cumpăra d-ale îmbrăcămintei”*”. Elevii proveneau în ma- 
Joritate din judeţele Argeş şi judeţele vecine Olt, Teleor- 
man şi Muscel“. 

Asupra perspectivelor pe care le aveau absolvenții de 
şcoală comercială, Idieru aprecia la 1906 că „nu şcoala 
decide asupra felului de comerţ ce trebuie să facă o per- 
soană, ci capitalul şi priceperea sa în afaceri, deoarece „se 
poate întâmpla ca un absolvent al şcolii de gradul I să în- 
ceapă de mic şi să ajungă angrosist, pe când altul cu di- 
ploma de gradul II să nu fie în stare a face nici un soi de 
comerț”*5. Lipsa de capital a absolvenţilor şcolilor profe- 
sionale îi împingea să alerge la funcţii, deoarece nu pu- 
teau face faţă concurenţei străinilor, îndeosebi a evreilor. 
Circula în epocă sintagma conform căreia „românul se 
naşte bursier, creşte funcţionar şi moare pensionar”. O 
opinie diferită enunţa preşedintele Camerei de Comerț din 
Iaşi arătând că „nu lipsa capitalului, ci tembelismul, am- 
biţia proastă, fudulia, lipsa de perseverenţă şi nerăbdare 
febrilă şi nesocotită în năzuinţa de a parveni cât mai iute 
şi fără multă muncă au atrofiat sau au înăbuşit dezvolta- 
rea normală a simțului mercantil al românilor, reprezen- 
tând „cauzele profunde şi complexe pentru care 
absolvenţii comerciali numai comercianți nu ajung, ci 


preferă slujbele”. 





5 Arh. St. Buc., fond M.C.L.P., dos. 718/1904, f. 718; Arh. St. 
Piteşti, fond Şcoala Comercială, dos. 1/1902-1905, f. 171. 

! Ibidem, £. 176 şi 204. 

* Ibidem, fond Primăria oraşului Piteşti, dos. 16/1904-1905, f. 
29 şi 29v; dos. 25/1905-1906, f. 17. 

3 Ibidem, dos. 695/1904; Cazurile de retragere din şcoală ale 
elevilor datorate sărăciei sunt numeroase. (Arh. St. Piteşti, fond 
Şcoala Comercială, dos. 1/1902-1905, f. 60). 

* Arh. St. Buc., fond M.C.L.P., dos. 411/1903. 

5N.E. Idieru, Istoria învățământului nostru comercial, partea |, 
Bucureşti, 1906,p. 58. 

3 Anuarul Şcolii Comerciale Elementare, Serale şi Superioare 
din Piteşti 1927-1928, Piteşti, 1928, p. 11. 

*7 N.E. Idieru, Istoria învățământului nostru comercial, partea 
I..., p. 78 şi 82. 

Revista Carpatica — o istorie la timpul prezent 


Într-o după-amiază din iarna lui 2012, pentru confor- 
mitate, 8 februarie, romancierul Vasile Dorin Ghilencea 
şi vorbitorii care i-au urmat, au dezvăluit în premieră pu- 
blicului ce umpluse sala Ars Nova a Centrului Cultural 
Piteşti, o nouă revistă culturală, botezată Carpatica. O 
noutate surprinzătoare în peisajul argeşean care, oricum, 
nu ducea lipsă de aşa ceva. 

Iniţiativa a aparținut neobositului personaj numit în 
rândurile de mai înainte, căruia i se datorează şi înființarea 
filialei judeţene a Ligii Scriitorilor din România. Revista a 
fost o mai veche preocupare a sa, ce s-a materializat abia 
când au fost întrunite mai multe condiții, altfel sine qua 
non. Directoratul i-a revenit, cum era şi firesc, iniţiatorului 
acesteia, V.D. Ghilencea; secretar general de redacţie a fost 
desemnat „Titi” Vărăşcanu, iar redactor-şef, semnatarul 
acestor rânduri. Entuziasmul firesc oricărui început era sus- 
ţinut şi de un substanţial sprijin financiar, acordat cu gene- 
rozitate de managerul firmei Vasicos, Cristina Dinculescu. 

Suportul material odată asigurat, ne-am apucat de lu- 
cru. Am primit texte semnate de mai toți membrii filialei 
argeşene a Ligii Scriitorilor, fireşte, fiindcă despre aceas- 
ta este vorba, revista aparţinându-i în exclusivitate. Le-am 
pus în pagină şi... primul număr a apărut într-un tiraj des- 


unor astfel de produse. „Piaţă” în care există şi o concu- 
rență redutabilă, datorată revistelor editate, printre alţii, 
de U.S.R. Piteşti. Dar concurența nu dăunează nimănui. 
Din contră, stimulează progresul. lar de progres este în- 
totdeauna nevoie. În domeniul literar, aceasta este doar o 
vorbă. Concurența te poate „inspira” ca design, ca pre- 
zentare, în niciun caz ca fond. Creatorul şi-ar pierde per- 
sonalitatea. Fără a fi lipsiţi de modestie, trebuie să 
subliniez că nu avem nimic de invidiat. Nimănui. 

Însă, cel mai mult te pot ajuta criticile interne. Ale co- 
legilor. Dacă ele n-au existat, sau au fost firave şi prin 
excelenţă subiective, nu înseamnă că am fost perfecţi de 
la început. După cum nu suntem nici acum. Ar echivala 
cu deținerea adevărului absolut. Şi atunci, ceea ce ne-a 
stimulat să îmbunătăţim forma de prezentare s-a datorat 
capacităţii noastre de a ne depăşi. Iar dacă revista a arătat 
tot mai bine de la un număr la altul, fapt confirmat şi de 
„surse” externe, nu face decât să ne valideze afirmaţia. 

Din respect pentru „adevărul istoric”, nu putem să as- 
cundem că a existat şi o sincopă. Din cauza unora care nu 
au reuşit să trimită materialele la timp, numărul cinci al 
Carpaticii a apărut într-un număr ridicol de mic de pa- 
gini. La acest inconvenient s-a adăugat şi ciudatul com- 
portament al tipografiei, ce a utilizat o hârtie neadecvată. 
Vă imaginaţi cât a avut de suferit nefericitul număr. Şi 
cum aceasta nu ar fi fost de ajuns, dintr-o eroare copilă- 
rească a printerilor, absolut inexplicabilă, copertele au 
trebuit retipărite!? Am făcut această dezvăluire cu scopul 
de a ilustra că marşul nostru prin timp nu a fost un simplu 

galop de sănătate, pentru a apela la o formulare din lexi- 
cul sportiv. 

Argumentul suprem, indubitabil şi inatacabil, ce ne 
susține cele spuse referitoare la calitatea afişată continuu 
în apariţiile revistei, îl constituie Premiul special acordat 
de Editura Napoca Nova, organism ataşat forului condu- 
cător la nivel național al Ligii. 

Şi pentru că am amintit de terminologia sportivă, 
aceasta mi-a inspirat titlul unui editorial prin care anun- 
ţam instituirea unor premii literare anuale, pentru dobân- 
direa cărora chiar atunci, în acel număr al “Carpaticii”, se 
dădea startul. Iar finalul a fost făcut public pe 11 decem- 
brie, printr-o festivitate ce a avut loc tot în localul Centru- 
lui Cultural, gazda noastră primitoare de până acum. 

Întâmplător sau nu, începând cu numărul patru al foarte 
tinerei reviste, a debutat şi o constantă colaborare cu aceas- 
tă instituţie fanion a culturii argeşene care ne-a pus la dis- 
poziție, cu regularitate, lună de lună, un cadru adecvat 
pentru susținerea unei veritabile şezători literare. Manifes- 
tări la care a luat parte un public preponderent tânăr. Tine- 
rii, dar nu numai ei (fiindcă aşa cum se ştie, şi se afirmă, 
„talentul nu ţine cont de numărul anilor”), constituie, ală- 
turi de promovarea creaţiilor membrilor Ligii, una dintre 
preocupările noastre majore. Să îi ajutăm să-şi pună în evi- 
denţă calităţile prin debutul în paginile revistei. Şi am avut 
de fiecare dată câte două sau chiar trei persoane care s-au 
bucurat de găzduirea noastră, în formatul print. lar unul din 
premiile de care tocmai am amintit a ajuns la cel ale cărui 
lucrări au întrunit sufragiile juriului. Juriu care, pentru de- 
plina obiectivitate, nu a fost alcătuit din membrii filialei 
noastre, ci din personalităţi consacrate, care nu au nimic în 
comun cu Argeşul. Ca fapt divers, pentru a evita „scurge- 
rea de informaţii”, am fost singurul care a cunoscut numele 
laureaţilor! Pentru competitori, suspansul a durat însă până 
când au fost pronunțate numele câştigătorilor. 

Fiindcă nu este o activitate remunerată, nu există nici 
culise. Totul este subordonat voluntariatului. Sau, pentru 
a rămâne cantonaţi în domeniu, în ciuda vremurilor ex- 
trem de vitrege, facem artă de dragul artei. Aşa încât, nu 
se manifestă „jocuri de interese”. 

Culise neexistând, amatorii de cancanuri vor fi cu si- 
guranță dezamăgiți. În schimb, amatorii de cultură de ca- 
litate, chiar şi spiritele cele mai exigente, au toate 
motivele să fie satisfăcuţi de lecturile pe care le-am pro- 
pus număr de număr. 

Trebuie neapărat să mai ştiţi că prin intermediul revistei 
am lansat un proiect de popularizare a creatorilor de cultură 
autentică, din localităţile argeşene, pentru care ne-am adre- 
saţi persoanelor cele mai interesate de acesta aspect, prima- 
rilor. Din păcate, de moment, feedback nu există!? 

Cam la acestea se rezumă până acum aspectele esenţi- 
ale ale istoriei revistei noastre. O istorie de urmărit, fiind- 
că povestea continuă. 

stiați ca... 


Curiozităţi istorice despre Piteşti 


„„„unii conducători ai revoluţiei de la 1848 au fost ori- 
ginari din zona Piteştiului'? Astfel, Ştefan C. Golescu cel 
mai mare dintre fraţii Goleşti, a devenit ministru de justi- 
ţie în guvernele din 9 şi respectiv 11 iunie 1848; fratele 
său, Nicolae C. Golescu, a primit funcţia de ministru de 
interne. Ştefan C. Golescu va fi şi membru al Locotenen- 
ţei domneşti formată din şase membri, iar Nicolae C. Go- 
lescu membru al Locotenenţei formate din trei membri. 


„„.Dim. C. Brătianu a fost administratorul judeţului 
Brăila în timpul revoluţiei, iar mai înainte a participat la 
Marea Adunare Naţională de la Blaj din 3/15 mai 1848? 
După aceea, a îndeplinit misiuni diplomatice pentru gu- 
vernele revoluţionare la Constantinopol, Viena şi Pesta. 
Fratele său, Ion C. Brătianu a deţinut funcția de secretar 
al Guvernului Provizoriu alături de C.A. Rosetti, Nicolae 
Bălcescu şi Alexandru G. Golescu?. După înfrângerea re- 
voluţiei, atât Goleştii cât şi fraţii Brătianu au fost exilați, 
dar au continuat să activeze în străinătate pentru o nouă 
revoluție românească, iar apoi pentru Unirea Principate- 
lor. 

„„.în condiţiile declanşării războiului Crimeei (1853), 
domnitorul Barbu Ştirbei a fost nevoit să părăsească ţara, 
fără să renunțe la tron, printr-o proclamaţie dată la Piteşti 
la 17/29 octombrie 1853, stabilindu-se la Viena”? 


„în timpul războiului Crimeei (1853-1856) armatele 
austriece, au ocupat oraşul Piteşti, provocând mari pagu- 
be şi nemulțumiri în rândul populaţiei? La Arhivele Sta- 
tului Piteşti se păstrează informații despre distrugerile 
provocate de trupele austriece$. 


„„„la scurt timp după învestirea sa în funcție, Alexan- 
dru loan Cuza a vizitat oraşul Piteşti, în ziua de 19 iunie 
1859, în jurul orelor 11? Autorităţile, în frunte cu preşe- 
dintele consiliului comunal, precum şi numeroşi locuitori 
îmbrăcaţi în haine de sărbătoare, l-au întâmpinat pe domn 
la intrare în oraş. 


„„.Şi soția domnitorului, Elena Cuza, a vizitat oraşul 
Piteşti la 4 octombrie 1863, fiind primită foarte călduros: 
intrarea în oraş s-a făcut pe sub arcuri de triumf împodo- 
bite cu ghirlande din frunze de stejar? Seara a avut loc un 
banchet la „Palatul administrativ”, la care a fost prezentat 
şi un concert de muzică populară românească. 





! Din comitetul care a pregătit revoluţia au făcut parte cei patru 
fraţi Golescu şi frații Brătianu. 

? Alexandru G. Golescu (Arăpilă-Negrul) era fiul lui Iordache 
Golescu, verişor cu ceilalți Goleşti. 

: Popa, Petre, şa, Istoria municipiului Piteşti, p.131 

* Ibidem, p. 138. 

5 Vezi dosarele nr. 1, 2/1856, Fondul Primăria Piteşti. 

culese de prof. dr. Elena ȘTEFĂNICĂ 























Dumitru C. Brătianu (1891-1892) 























Alexandru loan Cuza (portret de August Strixner) 

Imagini din jurnalele de actualități cinematografice (1913) 


















Monumentul eroilor Campaniei din Bulgaria, 1913 
(Regimentul 6 Artilerie din Pitești — foto inaugurare) 








Oficialități locale civile și militare românești și străine, 
probabil la Balcic — cadru din film 

ii F = - Po E == j 
Generalul loan Culcer, comandantul forței militare secundare, 
de ocupare a Cadrilaterului, împreună cu șapte membri ai statului 
său major, discutând planurile pe teren și 
trasând indicații tactice — cadru din film 











e a d —. 
Cuptoare de campanie pentru coacerea pâinii necesare trupelor cu 
personalul auxiliar — cadru din film 











Baterii de tunuri de câmp Krupp, tractate de cai, 
efectuând manevre — cadru din film 








Militari români ce frământa aluatul de pâine care va fi 
trimis la cuptor pentru coacere — cadru din film 


